22.08.2019 u 11:32\nŠANGAJ – Nemački „Dajmler” planira da teške kamione marke „mercedes benc” proizvodi u Kini i da rekonstruiše fabrike kamiona koje su u vlasništvu njegovog lokalnog preduzeća, navodi se u dokumentu u koji su Rojters i dva izvora upoznata sa situacijom imala uvid. Time će se produbiti savez između „Dajmlera” i njegovog kineskog partnera, kompanije Beiki Foton Ko, prenosi agencija Rojters. Ovaj potez dolazi nakon što je kompanija „Beižing Otomotiv Grup”, matična kompanija Fotona, prošlog meseca kupila pet odsto udela u Dajmleru. Još 2016. godine, tadašnji direktor „Dajmlerovog” odeljenja za teške kamione je nemačkim medijima rekao da se proizvodnja teških kamiona pod imenom „aktros” marke „mercedes benc” planira u Kini do kraja ove decenije, prenosi Tanjug. Prema najnovijem\n16.10.2017 u 13:11\nDajmler razdvaja poslovanje Mercedes-Benca u dve kompanije\nBERLIN - Nemačka automobilska kompanija Dajmler pokrenula je proces restrukturiranja poslovanja, u sklopu kog će Dajmlerovo odeljenje za automobile Mercedes-Benc i odeljenje za kamione i autobuse postati dva pravno nezavisna entiteta. Dajmler će investirati više od 100 miliona evra u pripremu reorganizacije, saopšteno je iz kompanije. Kompanija je, takođe, postigla dogovor sa predstavnicima radnika o očuvanju postojećih radnih mesta do 2029. godine i o uplaćivanju doprinosa penzionom fondu grupacije u iznosu od tri milijarde evra, javlja Rojters a prenosi Tanjug.\n19.07.2017 u 09:29\nŠTUTGART - Nemački proizvođač automobila „Dajmler” će u Evropi dobrovoljno povući tri miliona automobila marke „mercedes-benc” s dizel motorima kako bi poboljšao performanse emisije gasova, saopštila je kompanija u jeku široke javne rasprave o budućnosti dizelaša. Kompanija sa sedištem u Štutgartu je objasnila da je preduzela korake kako bi otklonila sumnje kod vozača dizel automobila i ojačala poverenje u njihovu tehnologiju, javlja agencija AP. Dizelaši su došli na loš glas otkako je „Dajmlerov” konkurent „Folksvagen” priznao da je u vozila ugrađivao ilegalni softver koji omogućava da vozila prođu na testovima emisije gasova u laboratorijskim uslovima, dok u normalnoj svakodnevnoj vožnji prekoračuju propisana ograničenja koja se odnose na izduvne gasove. U nekim nemačkim\n13.07.2017 u 11:15\nDajmler manipulisao emisijama gasova u milion automobila\nBERLIN - Nemački proizvođač luksuznih automobila Dajmler manipulisao je emisijama štetnih gasova u gotovo milion svojih automobila sa dizel motorom, javljaju danas nemački mediji. „Kompanija sa sedištem u Štutgartu je gotovo jednu deceniju, od 2008. do 2016. godine, prodavala vozila koja emituju više štetnih gasova nego što je dozvoljeno”, piše nemački list „Zidojče cajtung”. Taj list je, naime, imao uvid u nalog za pretres koji je izdao štutgartski sud, a kojim je istražiteljima naloženo da sprovedu raciju na 11 Dajmlerovih lokacija krajem maja. Istražitelji sumnjaju da je Dajmler u svoja vozila instalirao uređaj koji pokazuje značajno manju emisiju azotnih oksida, ali samo u slučaju kada je automobil podvrgnut strogim testovima u laboratorijskim uslovima. Dajmlerov konkurent,\n12.04.2017 u 09:33\nDajmler udvostručio dobit\nŠTUTGART - Nemački proizvođač luksuznih automobila, Dajmler, udvostručio je operativnu dobit u prvom kvartalu 2017, nadmašivši očekivanja zahvaljujući izvrsnim rezultatima svog brenda Mercedes-Benc. Dajmler je naveo u saopštenju, objavljenom sinoć, da je dobit iz poslovanja iznosila četiri milijarde evra (4,2 milijarde dolara) u periodu januar-mart, u odnosu na 2,1 milijardu evra godinu dana ranije. „Dajmler je postigao na nivou grupe dobit pre kamata i poreza znatno iznad tržišnih očekivanja za prvi kvartal 2017. godine”, objavila je kompanija. Nemački proizvođač, koji pretekao starog rivala BMV u 2016. godini i postao najveći svetski proizvođač luksuznih automobila po prodaji, precizirao je da je njegova Mercedes-Benc divizija ostvarila operativni profit od 2,2 milijarde evra u\n29.03.2017 u 10:04\nMercedes i Folksvagen povlače milion vozila u Kini\nPEKING - Nemačke automobilske kompanije Mercedes Benc i Folksvagen će povući gotovo milion vozila u Kini, saopštio je danas kineski regulator. Mercedes Benc će opozvati gotovo 400.000 različitih modela proizvedenih od maja 2015. do februara 2017. godine zbog problema sa pregrevanjem delova sistema za paljenje pod nekim ekstremnim uslovima, navodi se u saopštenju kineske Uprave za nadzor kvaliteta i inspekciju, a javlja agencija Frans pres, a prenosi Tanjug. Folksvagen je, u odvojenom saopštenju, naveo da će povući više od 572.000 automobila u Kini kako bi rešio problem koji bi mogao da prouzrokuje curenje vode kroz panoramski krov. Folksvagen je ranije ovog meseca najavio povlačenje 680.000 vozila marke „audi” u Kini zbog kvara na pumpi za rashladnu tečnost, koji može da prouzrokuje


Poštovani predsedavajući, uvažena predsednice Vlade sa saradnicima, dame i gospodo narodni poslanici, poštovani građani Srbije, imam poslaničko pitanje za ministra Ministarstva za brigu o selu, gospodina Milana Krkobabića.\nPoštovani gospodine ministre, nakon izbora nove Vlade Republike Srbije i formiranja Ministarstva za brigu o selu, tema sela je značajno predstavljena u medijima Srbije i svakako približena našim građanima širom Srbije.\nNakon vaših odgovora i objašnjenja datih na moja pitanja postavljena na prošloj sednici Skupštine Republike Srbije, pitanja Vladi, dobio sam veliki broj poziva, mejlova, i imao puno direktnih ličnih kontakata sa podrškom da se nastave aktivnosti koje je preduzelo Ministarstvo za brigu o selu uz podršku Vlade Republike Srbije.\nNema poslanika u ovoj Skupštini, ni pojedinca u Srbiji, koji ne želi ili koji deli mišljenje vaše i akademijskog odbora za selo Srpske akademije nauka i umetnosti, Vlade Republike Srbije, normalno, i predsednika Republike Srbije, da je verovatno ovo poslednji momenat da se preduzmu ozbiljne mere za poboljšanje pozicije sela u sistemu Republike Srbije i poboljšanje položaja stanovnika Srbije.\nU tim razgovorima osetio sam i optimizam kod stanovnika sela da će Republika Srbija kroz započete aktivnosti zaista dosledno uraditi sve što je realno i moguće za poboljšanje pozicije sela i stanovnika sela. Ali, uočio sam, s druge strane, i ozbiljnu brigu o dosadašnjem njihovom uključivanju u odlučivanju njihovih lokalnih samouprava u delu brige o selu.\nZbog toga vas pitam da li je po pitanju Zakona o teritorijalnoj organizaciji Republike Srbije, Zakona o lokalnoj samoupravi, vaše Ministarstvo preduzelo neke aktivnosti, odnosno definisalo modele koji bi omogućili bolji položaj selima Srbije?\nTakođe, kakva iskustva zemalja EU možemo iskoristiti, te posebno kakva su iskustva bivših jugoslovenskih republika u odnosu prema ruralnom području, seoskim sredinama i specifičnim područjima, kao što su naša brdsko-planinska i pogranična područja?\nPrimera radi, Srbija ima 170 gradova i opština. Sa druge strane, Hrvatska ima 128 gradova i 428 opština, Slovenija, takođe mnogo manja od Srbije, ima 211 gradova i opština. Da li bi nova teritorijalna organizacija, ili da tako kažem, reorganizacija, bila u skladu sa ovim nekim standardima evropskih zemalja?\nTakođe, da li postoje neke ideje da se donesu neki novi zakoni kojima bi se na bolji način tretirali pojedini regioni ili delovi Srbije?\nHvala, gospodine ministre, na ovim odgovorima i vi ste u delu odgovora već načeli drugo pitanje koje želim da postavim, a iskoristio bih priliku da vas pitam za operativne, praktične korake za direktnu pomoć pojedincima koji upravo sada žive i rade na selu.\nPričali ste o potrebi udruživanja. Kada govorimo o tom pitanju, onda moramo da napomenemo da je u prethodnom periodu, po projektu „500 zadruga u 500 sela“, formiran veliki broj novih zadruga i to je, koliko imam nekih podataka, 804 zadruge. Sve one imale su mogućnosti da projektno konkurišu i dobiju određena sredstva za svoja rad. Po informacijama koje imam, 152 zadruge su dobile sredstva, i to 80 novih zadruga, 68 starih i četiri složene zadruge, a sredstva koje je Vlada, preko tada kabineta ministra Krkobabića, izdvojila i podelila tim zadrugama nisu ni malo mala. To je negde oko jedne milijarde i 700 miliona dinara.\nPrema mojim saznanjima, ove godine se osnivaju nove zadruge za razliku od prethodnog perioda gde je bilo težište na poljoprivrednim zadrugama, a sada već imamo ideje za osnivanje novih socijalnih zadruga, zanatskih zadruga. Imamo u najavi formiranje turističkih zadruga, što bi posebno u ovim vremenima pandemije i ove bolesti mogle da dođu do punog izražaja.\nZbog toga bih vas pitao – da li je i ove godine u pripremi konkurs za podsticajna sredstva za podršku zadrugarstvu, kao jednom veoma bitnom elementu u Srbiji?\nTakođe, naveli ste da će Ministarstvo za brigu o selu operativno pomoći lokalnim samoupravama pri adaptaciji i rekonstrukciji određenih seoskih domova, a znamo činjenicu da je u prethodnom periodu svako selo ili zaseok imalo takav prostor. Kroz to renoviranje ti bi objekti postali multifunkcionalni, mogli bi da budu neki elementi i za zdravstvo, i za druženje, i za poštanske usluge itd.\nPoštovani ministre, možete li nam reći – kakve modele podrške ste u Ministarstvu još planirali kao direktnu operativnu pomoć stanovnicima sela?\nUvaženi predsedavajući, poštovana predsednice Vlade sa saradnicima, dame i gospodo narodni poslanici, poštovani građani Srbije, imam poslaničko pitanje za ministra za Ministarstvo za brigu o selu gospodina Milana Krkobabića.\nPoštovani gospodine ministre, nakon prošlogodišnjih parlamentarnih izbora, po prvi put je formirano Ministarstvo za brigu o selu kao nasušna potreba da se selo Srbije sagledava na jedan celovitiji način.\nReorganizacija postojeće strukture ministarstava i osnivanje ovog ministarstva od suštinskog je značaja za ostanak sela, a samim tim i opstanak Srbije.\nKao što je u prethodnoj diskusiji ministar neki reče da je jaka vojska jaka Srbija, jako selo je takođe jaka Srbija.\nImajući u vidu vaš prethodni rad po pitanjima obnove i oživljavanja sela Srbije, kao i vaša uspešna saradnja sa Odborom za selo SANU na raznim projektima o selu, pre svega mislim na projekat „52 nedelje u godini, 52 pošte u selima Srbije“, gde smo pružili mogućnost žiteljima sela da ispunjavaju svoje zahteve i da svoje potrebe realizuju na jedan civilizovan način.\nProjekat „500 zadruga u 500 sela“ koji je planiran za tri godine i formirano je po tom projektu preko 700, čini mi se da je 750, zadruga koje su dobile određene benefite ove države i uspešno danas funkcionišu. Država Srbija u selima Srbije gde smo po tom projektu omogućili žiteljima da imaju lekara, da imaju državnog službenika i da imaju poštara i da svoje potrebe direktno rešavaju u mestu življenja, odnosno u selu.\nMolim vas da nam bliže pojasnite šta ovo ministarstvo planira da čini u narednom periodu? Pre svega, mislim na nastavak programa koji se odnosi na osnivanje zadruga, izgradnja infrastrukture, obnove domova kulture, otkup seoskih domaćinstava i drugih vidova pomoći kako bi omogućili žiteljima sela Srbije da žive na jedan dostojanstven način, odnosno da svoje potrebe realizuju kroz sve ono što mogu i stanovnici gradova. To je prvo pitanje u okviru ovoga.\nZahvaljujem, gospodine ministre, na ovim iscrpnim odgovorima i posebno me raduje predlog zakona o teritorijalnoj organizaciji. Naše selo ne postoji u Ustavu Republike Srbije. Mi govorimo o raznim zakonima. Primera radi, Zakon o stanovanju koji reguliše i stambenu zgradu koja ima tri stana i, da kažemo, tri puta četiri, dvanaest stanovnika. Mi nemamo zakon o selu koji bi trebao da reguliše zajednicu seosku u kojima danas imamo oko 10.000 stanovnika. Velika sela u Pomoravlju, Vojvodini itd.\nMene posebno raduju ove inicijative od teritorijalne organizacije eventualno o Zakonu o selu koji bi definisao sve potrebe sela i načine funkcionisanja tih potreba i kroz finansiranje i kroz ostvarivanje svih njihovih prava.\nMože se reći da je slika sela danas sumorna i postoji puno opravdanje za formiranje ovog Ministarstva za brigu o selu, imajući u vidu, kao što reče ministar, da u selu živi preko 40%, odnosno tačno 40,5% stanovnika Srbije. Da li, gospodine ministre, znači da mogu biti spokojniji sada kada imaju, da tako kažem, svoje ministarstvo i da će određene potrebe da budu zakonski regulisane i da imaju sigurnost i spokojnost u boljem životu?\nŠta će to značiti, pre svega, za mlade ljude, mlade današnje koji žive na selu ili mlade koje žele da se vrate da žive na selu? Da li postoje realne osnove da ovo ministarstvo sada kao prvi put u Vladi kroz Vladu Republike Srbije pokrene neke programe koji će biti ne u ovom mandatu, nego programe koji će biti adekvatni u narednom periodu? Da li postoje realne osnove za žitelje sela da mogu imati približno iste uslove života i rada kao stanovnici grada? Bez tih uslova mi ne možemo ni vratiti mlade ni zadržati mlade na selu, a osnov svake zajednice su mladi.\nOvo što reče gospodin Palma, problem je venčanja i okupljanja na svadbama, a seoska domaćinstva, odnosno seosko stanovništvo je željno da im unuci ostanu na selu, da im ostanu sinovi i deca i da na neki način žive uspešno na svojim imanjima, na svojim gazdinstvima. Eto, to je drugi set pitanja.


Preko 600.000 Jaguar Land Rover vozila prodato za godinu dana - Auto Republika\nTurkmenistan ima luđeg predsednika: Sva vozila moraju biti skroz bela!\nZašto neko drži automobilske ključeve u aluminijumskoj foliji\nZimi treba prorediti pranje automobila?\nVolkswagen Passat odlazi u penziju i u Evropi, a isto važi i za Arteon\nFiat je definitivno digao ruke od modela 500L\nPreko 600.000 Jaguar Land Rover vozila prodato za godinu dana\n11/04/2017 - 17:34\nJaguar Land Rover, vodeći britanski proizvođač vrhunskih luksuznih vozila, oborio je još jedan rekord i to prodajom više od 600.000 vozila u proteklih 12 meseci. Ova brojka je za 16% viša u odnosu na prethodnih 12 meseci.\n„Ovi rezultati ukazuju na niz našeg neprekidnog rasta u prodaji već sedmu godinu za redom. Porast je kontinuiran na ključnim tržištima u Kini i Severnoj Americi, dok u isto vreme beležimo i konstantno visoku potražnju kupaca za modele F-PACE, Range Rover Evoque i Land Rover Discovery Sport. Sa ponosom možemo da kažemo da Jaguar zauzima poziciju najbrže rastućeg brenda Evrope u auto industriji. “ – izjavio je Andy Goss, direktor prodaje JLR Grupe.\nZnačajan porast prodaje u proteklih godinu dana Jaguar Land Rover Grupa beleži u Kini za 32%, Severnoj Americi 24%, Ujedinjenom Kraljevstvu 16% i Evropi 13%. U poslednjem kvartalu 2016. godine prodato je 179.509 vozila, što je za 13% više u odnosu na isti period 2015. godine, dok je u martu ove godine prodato je ukupno 90.838 vozila, što je rast od 21% u odnosu na mart 2016. Ključni razlog za povećanje prodaje je uvođenje F-Pace krosovera, koji je najviše zaslužan za prodajni rast od 83% tokom protekle fiskalne godine.\nProšlog meseca Land Rover je svojoj publici predstavio model Velar koji je novi člana Range Rover porodice. Po svojim performansama pozicioniran je između Evoque i Range Rover Sport modela.\ntagovi: jaguar land rover range rover\nprethodni Kompletna VW Golf porodica dolazi osvežena u Njujork\nsledeći Mercedes-Benz S klase 2018. - novi tizeri\nRestilizovani Volkswagen Arteon debituje 24. juna\nDaimler u novoj epizodi serijala „U laži su kratke noge“\n12/10/2019 - 12:51\nDecotora: učini svoj kamion što živopisnijim\n01/01/2019 - 18:47\nEvropska unija “utišava” AMG\nVW Tiguan ispred Golfa – najprodavaniji globalni model nemačke marke\n21/04/2020 - 11:55\nTihi prekid proizvodnje BMW-a serije 6\n10/05/2017 - 08:24\nKorona sasekla finansijsku potenciju glavešina Volkswagena\n29/11/2020 - 07:37\n29/11/2020 - 08:57\n29/11/2020 - 19:03\n28/11/2020 - 07:58\n28/11/2020 - 15:11\nProblem ekspanzije: Automobili sve veći, a parking mesta istih dimenzija\n30/11/2020 - 09:11\nZanimljivost dana: Ruski GAZ je proizvodio Chrysler i prodavao ga kao Volgu\n30/11/2020 - 07:22\nBMW M3 i M4 iz ugla zakletog mercedesovca\n29/11/2020 - 10:25\nZanimljivost dana: Porsche je tjunirao Volkswagen Type 2\n29/11/2020 - 16:48


Post-komunističke medijske reforme iz ptičje perspektive - NUNS\ndr Jovanka Matić, Izvor: ANEM\nNove političke elite se nigde nisu odrekle mogućnosti i mera za kontrolu medija ili ograničenja njihove autonomije. Mediji civilnog sektora ili neprofitno orijentisani mediji nisu postali značajan deo medijskog sistema. Ako je demonopolizacija države u medijskom sektoru (posebno u radiodifuziji) bila uspešna, praćena je politički orijentisanom medijskom koncentracijom ili raznim merama da se očuva politička kontrola nad javnim servisom (kroz izbor članova regulatornih tela ili upravljačkih tela javnih servisa), ili podrije ekonomska stabilnost kritičkih medija. Medijski sistem u novim demokratijama jeste pluralistički, ali su mediji zavisni ili od države ili različitih moćnih grupa pa u medijskim sadržajima nema mnogo političkog diverziteta. Na pravnom planu, ista borba se vodila za rešavanje problema pristupa javnim informacijama, zaštite novinarskih izvora, ograničenja tajnosti informacija, zaštite privatnosti, kažnjavanja klevete i uvrede, raspodele dozvola za emitovanje…


“NOVAK ĐOKOVIĆ JE SAVRŠEN TENISER” – Vesti iz srbije i sveta\nHome > Sport > “NOVAK ĐOKOVIĆ JE SAVRŠEN TENISER”\n“NOVAK ĐOKOVIĆ JE SAVRŠEN TENISER”\nNole i Rafa su najveći teniski rivali u istoriji. Osim što su, uz Rodžera Federera, osvojili najviše gren slem titula, oni dele prvo mesto i u osvojenim masters turnirima, a odigrali su i najviše međusobnih duela na turu – čak 58.\n– Đoković je savršen i besprekoran igrač. Može da igra na svakoj podlozi. Neverovatno je konzistentan i uporan. Ove godine, čak i kada se čini da je u lošoj formi, njegova želja za pobedom to nadoknađuje – rekao je Nadal.\nOn i Novak poslednji put su se sastali u polufinalu Rolan Garosa kada je srbin slavio sa 3:6, 6:3, 7:6(4), 6:2 na putu do svog drugog pehara Musketara. Bila je to 30. Noletova pobeda protiv Rafe i zanimljivo, jubilarni 150. međusobni duel “Velike trojke”.\nCrvena zvezda remizirala sa Empolijem\nOMIKRON PRED VRATIMA SRBIJE Evropa uvodi rigorozne mere, naši stručnjaci tvrde da “nema razloga za paniku”, a NOVI SOJ JE GLAVNA TEMA KRIZNOG ŠTABA\nNovember 17, 2021 014\nNovember 29, 2021 November 29, 2021 013


JEZIVA PREDVIĐANJA ŠVAJCARSKOG POLITIČARA: Evropa će nestati jer je krenula na Ruse i zato što nosi jaram – EVO ŠTA ĆE SE DESITI … | NetLineSystem.com\nMetan smatra da je EU krenula pogrešnim putem nakon potpisivanja Mastrihtskog sporazuma 1992. godine. Po njegovom mišljenju, ultraliberalizam “briše sve pred sobom”, dok je proširenje NATO-a dovelo do pogoršanje odnosa sa Rusijom.\n“Za demokratu koji poštuje sebe, to je nedopustivo”, naglasio je poslanik.\nMetan je uporedio savremenu Evropu sa starom Grčkom, koja je izgubila nezavisnost 146 godine pre naše ere jer nije uspela da izađe na kraj sa unutrašnjim nesuglasicama nakon Peloponeskog rata i obratila se za pomoć Rimu. Sa svoje strane, evropske države su više puta u 20. veku molile SAD da pomognu u rešavanju kriza, piše “Sputnjik”.\n“Amerikanci su završili sa našom vojnom nezavisnošću uz pomoć NATO-a, a sada pokoravaju našu ekonomiju, terajući nas da pratimo njihove ekonomske sankcije, namećući nam svoje pravo i kontrolišući našu trgovinu uz pomoć dolara”, izjavio je Metan.\nPoslanik je pozvao na stvaranje jedinstvene Evrope koja bi bila slobodna, nezavisna i suverena. Po njegovim rečima, uticaj SAD je „mnogo veći“ od toga što smatraju saveznici.\n“Zašto prihvatati američki jaram i kultivisati neprijateljstvo prema evropskoj Rusiji? Ovde se krije zrno raskola koje je postalo fatalno za staru Grčku”, smatra Metan.


DeeDee Sparrow - Izjava o privatnosti\nda bismo uspešno obradili Vasu narudžbu potrebni su nam Vaše ime i prezime, adresa, e-mail i telefon. Uz pomoć tih podataka u mogucnosti smo da Vam isporucimo zeljenu robu, kao i da Vas obavestimo o trenutnom statusu narudzbe.\nDeeDee Sparrow se obavezuje da će čuvati privatnost svih kupaca. Prikupljamo samo neophodne, osnovne podatke o kupcima/korisnicima i podatke neophodne za poslovanje i informisanje korisnika u skladu sa dobrim poslovnim obicajima i u cilju pruzanja kvalitetne usluge. Dajemo kupcima mogucnost izbora ukljucujuci mogucnost odluke da li zele ili ne da se izbrisu sa mailing lista koje koriste za marketinske kampanje. Svi podaci o kupcima/korisnicima se strogo cuvaju i dostupni su samo zaposlenima kojima su podaci nuzni za obavljanje posla.\nPored navedenih podataka prikupljamo i analiziramo, obrađujemo podatke o proizvodima koje nasi posetioci traze i kupuju, kao i o stranicama koje posecuju. Te podatke koristimo da bismo poboljsali ponudu i izgled nasih stranica, i omogucili Vam jednostavnije koriscenje, sigurniju i udobniju kupovinu. Obavezujemo se da prikupljene podatke ne koristimo ni u koje druge svrhe.


BiH KONAČNO DOBIJA VIJEĆE MINISTARA: Tegeltija dobio imena iz RS i HDZ-a, konsultacije sa Bošnjacima u srijedu - Preokret\nBiH KONAČNO DOBIJA VIJEĆE MINISTARA: Tegeltija dobio imena iz RS i HDZ-a, konsultacije sa Bošnjacima u srijedu\nPredsjedavajućem Vijeća ministara Zoranu Tegeltiji danas su dostavljena imena ministara i zamjenika ministara iz Republike Srpske i HDZ-a, saznaje Srna.\nZa ministarske pozicije iz SNSD-a predloženi su Staša Košarac za ministra spoljne trgovine i ekonomskih odnosa i Vojin Mitrović za ministra transporta i komunikacija, dok je DNS predložio Draška Aćimovića iz reda ostalih za ministra za ljudska prava i izbjeglice u Vijeću ministara.\nKada je riječ o zamjenicima ministara iz Republike Srpske, za zamjenika ministra civilnih poslova predložen je Siniša Ilić iz Ujedinjene Srpske, za zamjenika ministra odbrane Mirko Okolić iz SNSD-a i za zamjenika ministra sigurnosti Vladimir Mijatović iz SP-a.\nIz HDZ-a dostavljena su imena Vjekoslava Bevande za ministra finansija i trezora, Јosipa Grubeše za ministra pravde i Ankice Gudeljević za ministra civilnih poslova.\nЈosip Brkić predložen je za zamjenika ministra vanjskih poslova, Mijo Krešić za zamjenika ministra odbrane i Ljiljana Lovrić za zamjenika ministra vanjske trgovine i ekonomskih odnosa.\nPredsjedavajući Vijeća ministara Zoran Tegeltija u srijedu, 11. decembra, nastavlja konsultacije sa bošnjačkim političkim partijama.\nDa bi započeo proces provjere kandidata za ministre i zamjenike ministara u Vijeću ministara, neophodno je da prijedloge kandidata za ove pozicije dostave i predstavnici bošnjačkih političkih partija.\n(Vijesti.ba/Preokret) Foto: Wikipedia


Novosadski dom Ajnštajnovih - BelGuest\nNovosadski dom Ajnštajnovih\nHome » Novosadski dom Ajnštajnovih\nKuće znamenitih Novosađanki\nIstorija grada nije samo zapisana u udžbenicima već i u prostorima u kojima traje naš život. Imena ulica, trgova, škola, nagrada, zatim kuće, biste i spomenici posvećeni znamenitim osobama oba pola neposredno govore o istorijskim tokovima jer postaju deo našeg identiteta kroz ime ulice u kojoj živimo, imena škola koje smo pohađali…\nNovi Sad se, mapiranjem i turističkom valorizacijom prostora u kojima su živele i radile znamenite Novosađanke, našao među prvim evropskim gradovima koji su na osoben način interpretirali rodni aspekt kulturne baštine. O tome svedoče Turistička mapa – Novi Sad iz ženskog ugla (1999, 2002) i Ženska imena Novog Sada -Vodič za ljubitelje alternativnih tura (2014). Posetiocima Novog Sada ponuđena je tako jedna alternativna, ali ne manje vredna istorija grada: mogućnost da o istoriji i kulturi saznaju kroz priču o znamenitim ženama šetnjući pri tom duž prostora, pokraj kuća u kojima su živele.\nPovodom 1. februara Dana Grada Novog Sada ponovno obeležena kuća porodice Marić u Kisačjoj ulici broj 20, u kojoj je jedno vreme živela srpska naučnica Mileva Marić-Ajnštajn, supruga Alberta Ajnštajna. Kuća Marićevih, izgrađena 1907. bila novosadski dom Ajnštanovih u kome su, prema nekim izvorima kratko boravili 1905, 1907. i 1913. U blizini kuće je i Nikolajevska crkva u kojoj su 1913, po pravoslavnom obredu, kršetni njihovi sinovi Hans Albert i Eduard Ajnštajn.\nFotografije: TO Novi Sad\nBy BelGuest|2018-07-19T13:11:16+02:0019 jula, 2018|Gradski odmori, Novi Sad, Razgledanja|0 Comments\nNovi Sad za početnike i upućene\nAtelje Kurucić na Petrovaradinskoj tvrđavi\nPogled izbliza – Leto u Novom Sadu\nVečno mlad Novi Sad\nKulturne rute Novog Sada


POJAČANJE U ODBRANI Barsa dala 35 miliona evra za beka\nKad Barselona nekoga želi da dovede, onda ne žali novac - za čak 35 miliona evra iz Benfike stiže 23-godišnji Nelson Semedo.\nNelson Semedo u dresu reprezentacije Portugala\nPortugalski desni bek će, kako navode tamošnji mediji, potpisati petogodišnji ugovor sa katalonskim klubom čim u petak prođe lekarske preglede.\nUpravo je dovođenje igrača na ovoj poziciji bilo prioritet za čelnike Barselone u letnjem prelaznom roku. Semedu su se okrenuli kada je Arsenal odbio ponude za Hektora Beljerina.\nU klubu se nadaju da će naredne nedelje otputovati sa ekipom na predsezonsku turneju po SAD.\nSemedo je u protekle dve sezone odigrao 63 utakmice u dresu Benfike i postigao dva gola u portugalskom prvenstvu i jedan u Ligi šampiona.


Čanak jedini kandidat za predsednika LSV | Autonomija\nČanak jedini kandidat za predsednika LSV\nJedini kandidat za predsednika Lige sociajldemokrata Vojvodine (LSV) biće ponovo Nenad Čanak, koji vodi ovu stranku od njenog osnivanja, 14. jula 1990. godine.\nČanak je dobio podršku 37 odbora LSV, saopštila je danas ta stranka i dodala da će Deveti kongres LSV biti održan 8. decembra.\nUsvojena je i lista od šest kandidata za tri potpredsednička mesta. Branislav Bogaroški dobio je podršku 35 odbora LSV, Aleksandar Jovanović 33, Đorđe Stojšić 30, Olena Papuga i Tibor Vaš dobili su podršku osam odbora LSV, a Maju Timotijević je podržalo šest odbora.\nKongres će se održati u Novom Sadu, a o izboru najvišeg stranačkog rukovodstva izjasniće se 1.271 delegat.


Uloga nauke u rešavanju ekoloških problema: ekonomska perspektiva Digitalni repozitorijum Instituta ekonomskih nauka u Beogradu\nUloga nauke u rešavanju ekoloških problema: ekonomska perspektiva\nGlobalizacija i ubrzani razvoj nauke i tehnologije ostavlјa posledice na životnu sredinu. Moderno doba karakteriše značajno povećanje svesti o ekološkim problemima čemu je značajno doprinela i ekološka edukacija omladine i stanovništva uopšte. Različitim ekonomskim i političkim merama radi se na prevenciji ekoloških problema. Rešavanje ekoloških problema zahteva sistematski i naučni pristup i pronalaženje novih tehnologija proizvodnje i novih vidova upotrebe energije koji će biti daleko ekološki čistiji od onih koji su trenutno u upotrebi. Proces ekologizacije bi trebao da obuhvati svaku sferu lјudskog društva, kao i svaku naučnu disciplinu koja bi svojim metodama pomogla u rešavanju ekoloških problema. Autori u radu daju svojevrsni prikaz odnosa koji ekološki problemi i ekologija kao nauka imaju sa drugim naukama. Posebna pažnja posvećena je odnosu ekoloških problema u svetlu ekonomske nauke, ali i održivog razvoja, kao sveobuhvatnog i multidisciplinarnog pristupa rešavanju savremenih problema i izazova sa kojima se moderni svet susreće.\nživotna sredina, ekologija, ekonomija, održivi razvoj, nauka, tehnologija\n24 Apr 2020 14:20


Mladi na termin "politika" gledaju kao na ružnu reč - oradio.rs\nKrovna organizacija mladih (KOMS) nedavno je objavila "Alternativni izveštaj o položaju i potrebama mladih u Republici Srbiji", u kome se navodi da jedna trećina mladih uopšte ne izlazi na izbore. Skoro polovina ispitanika ne bi ni izašla na sledeće izbore, da su organizovani u trenutku ispitivanja, što pokazuje da su mladi veoma rezervisani i nezainteresovani kada su u pitanju politički procesi.\nProfesorka na Filozofskom fakultetu u Novom Sadu i politikolog Jelena Kleut kaže da je, koliko je njoj poznato, malo koja kampanja uspela da se obrati mladim ljudima i da smo to poslednji put videli u kampanji "Dosta je bilo" ali ne obraćenjem mladima, već temama koje su pokrenuli kako bi se obratili mladim ljudima.\nNaša sagovornica navodi da je u toj kampanji bilo pitanje stranačkog zapošljavanja, odnosno, pitanje takvog zapošljavanja koje uskraćuje mladim ljudima perspektivu i čini da se oni imaju amonzitet prema politici.\n"Čini mi se da mladi gledaju na politiku kao na neku ružnu reč i to sa mnogo dobrih razloga. Međutim, ako se mladi ne uključe, onda će uvek ova starija populacija biti ta koja donosi svoje teme, načine na koje se te teme tretiraju i onda se prosto zatvara to kolo u kome ćemo imati sve manje mladih u politici. Mladi bi morali da se uključe, ukoliko vide da postoji neki problem. Oni ne treba da posmatraju samo usko, studentske teme, već sve ono što vide kao relevantnu stavku u njihovoj budućnosti", kaže Jelena Kleut\nAko mladi nisu uključeni, dodaje ona, to znači da se niz različitih politika donosi bez onih koji, dugoročno posmatrano, treba da uživaju u izboru tih politika.\nEmisiju "U kakvoj zemlji želim da živim" u kojoj smo se bavili ovom temom poslušajte ovde:\nMenadžerka programa u KOMS-u Miljana Pejić kaže da je ovo istraživanje ili indikator da mladi ne prepoznaju da se politika njima bavi ili da su suočeni sa nedostatkom izbora.\n"Prosto ne vide da njihov glas može nešto da promeni. Sa druge strane ne vide ni jednog političkog aktera koji njima nešto konkretno nudi, što može da im unapredi život i zato je važno da se mladi dodatno informišu o važnosti svog glasa i da se radi na tome da se politike i kampanje koje se nude mladima rade i prave u skladu sa onim što mladi prepoznaju kao prioritetima u životu", zaključuje Miljana Pejić\nOna naglašava da mediji, organizacije civilnog sektora i svi ostali moraju da budu mnogo glasniji i konkretniji u smislu informacija koje se nude mladima.\nOmladinska radnica Tamara Banjac smatra da je važna aktivna participacija mladih, jer je to njihovo pravo i da mladi moraju biti upoznati sa tim pravom kako bi ga koristili.\n"Na taj način oni utiču na donošenje odluka. Znam da je kod nas proces glasanja sporan, ali osoba koja ne učestvuje u tom procesu ne može da sagleda sve nedostatke, a samim tim ne može ni da utiče na to da ga poboljša. Važno je da oni budu aktivni, jer onda oni kreiraju društvo u kome žive na način na koji oni to žele", ističe Tamara Banjac.\nRazlozi za ovakvo stanje su različiti: nepoverenje u izborni proces, u političare, neprepoznavanje programa i aktivnosti koji su u njihovom interesu, nedovoljna informisanost i stavovi da njihov glas neće ništa promeniti. Neizlaznost mladih na izbore prouzrokovana je višestrukim faktorima i čini se da će mnogo truda biti potrebno da mlade osobe povrate poverenje u izborne procese i počnu da koriste svoje pravo bez razmišljanja o tome da li će to biti iskorišćeno protiv njih.\nKrovna organizacija mladih Srbije (KOMS) u nedavnom saopštenju najoštrije je osudila poslednje političke zloupotrebe mladih i udruženja za mlade, pre svega…


Ivancov: Rusija nikom ne preti, već deluje kao ravnopravan partner - 20.02.2020, Sputnik Srbija\nRusija nikome ne preti niti nameće svoju volju, već deluje kao ravnopravan i pošten partner, izjavio je u Sarajevu ruski ambasador u BiH Petar Ivancov. 20.02.2020, Sputnik Srbija\nvesti, svet, petar ivancov, region\n09:39 20.02.2020 (Osveženo: 03:56 26.08.2021)\nIvancov je obraćajući se na prijemu povodom 23. februara - Dana branilaca otadžbine, kojem su prisustvovali predsednica Republike Srpske Željka Cvijanović i srpski član Predsedništva BiH Milorad Dodik, rekao da ovaj praznik odaje počast onima koji su kroz istoriju hrabro branili i nastavljaju da brane granice Rusije od spoljnih pretnji.\n„Na žalost, u svetu je i dalje prisutna konfrontacija. I dalje smo svedoci pokušaja korišćenja metoda vojnog i ekonomskog pritiska, akcija u duhu arhaične logike zadržavanja linija podele i geopolitičkih igara“, rekao je Ivancov, preneo je Tanjug.\nUpozorio je na urušavanje okvira međunarodne bezbednosti, koja je građena decenijama jer je, nakon likvidacije Sporazuma o ograničenju sistema protivraketne odbrane, nestao i Sporazum o eliminaciji raketa srednjeg i malog dometa, a odbijen je i ruski predlog za uvođenje moratorijuma na proizvodnju i razmeštanje ovih raketa.\n„U tom kontekstu, Rusija ulaže napore radi smanjenja međunarodnih tenzija, obezbeđenja strateške stabilnosti, uspostavljanja poštenog svetskog poretka, a zalaže se i da se brojni regionalni konflikti rešavaju isključivo diplomatskim putem“, naglasio je Ivancov.\nOn je podsetio da Rusija ove godine slavi 75 godina od pobede u Drugom svetskom ratu, navodeći da se u BiH, kao i u Rusiji neguje tradicija antifašizma.


Strateško planiranje javnih politika na lokalnom nivou – Kruševac PRESS\nStrateško planiranje javnih politika na lokalnom nivou\nAutor M.P.\t Poslednje ažuriranje 27.07.2018. 0\nIstraživanje o strateškom planiranju koje je udruženje građana „Evrokontakt“, tokom proleća 2017. godine, sprovelo u šest gradova i opština Rasinskog upravnog okruga pokazalo je da se pokazalo je da se stanje u ovoj oblasti ne razlikuje značajno od stanja u drugim lokalnim samoupravama.\nStrateški dokumenti se na lokalnom nivou, uglavnom, doživljavaju kao neophodnost za pristup donatorskim sredstvima, a ne kao veoma koristan alat za upravljanje razvojnim procesima.\n“Istraživanje je pokazalo i da većina lokalnh samouprava nema dovoljno kapaciteta za strateško planiranje, da su strategije neretko neadekvatno povezane sa budžetima kao i da je proces, do sada, u velikoj meri zavisio od senzibilisanosti i ekspertize pojedinaca koji se nalaze u strukturama koje su upravljale ovim procesima. Najuočljiviji problemi su nastajali po usvajanju strateških dokumenata, budući da u većini slučajeva nisu uspostavljani mehanizmi za eﬁkasan monitoring i evaluaciju njihove primene, odnosno za reviziju u slučaju potrebe“, objašnjava Nenad Krstić iz Udruženja građana “Evrokontakt”.\nNovost u odnosu na vreme kada je rađeno istraživanje jeste usvajanje Zakona o planskom sistemu, u aprilu 2018. godine. Iako je samo usvajanje u Narodnoj skupštini proteklo za širu javnost neprimećeno, načinjen je veliki pomak u ovoj oblasti, budući da se po prvi put uvodi zakonska obaveznost postojanja određenih planskih razvojnih dokumenata, na svim nivoima vlasti u Srbiji.\n“Bez obzira na određene manjkavosti, kao što je nepostojanje kaznenih odredbi, postojanje zakonskog okvira jeste veoma važno za dalji razvoj strateškog planiranja kod nas. U tom smislu biće veoma važno raditi na promociji Zakona o planskom sistemu u javnosti, kao i na jačanju kapaciteta lokalnih samouprava da Zakon primene na odgovarajući način. Praćenje primene, odnosno analiza stanja u oblasti strateškog planiranja na lokalnom nivou kao i davanje preporuka, odnosno predlaganje mera za poboljšanje procesa, biće od velikog značaja za dalje uspostavljanje efikasnog sistema planiranja na lokalu“, naglašava Krstić.\nUdruženje ’’Evrokontakt’’ je nekoliko dana potpisalo Protokol o saradnji sa Opštinom Trstenik, koja je kroz dosadašnju saradnju pokazala zainteresovanost i spremnost za saradnju i unapređenje kvaliteta usluga koje pruža svojim građanima.\n“Odabrali smo ’’krovni’’ opštinski strateški dokument, Strategiju održivog razvoja opštine Trstenik za period od 2010. do 2020. godine, koju nameravamo da evaluiramo i da utvrdimo sve relevantne činjenice u vezi procesa izrade, usvajanja i dosadašnje realizacije. Naše ideje i predlozi su bili ozbiljno shvaćeni i prihvaćeni. Nadamo se da ćemo na kraju saradnje moći da Opštinu Trstenik predstavimo široj javnosti kao primer dobre prakse u strateškom planiranju na lokalnom nivou u Srbiji, ali istovremeno i da doprinesemo da se taj proces dalje unapredi i uskladi sa novim zakonskim okvirom“, ističe Nenad Krstić.\nIstraživanje o strateškom planiranju u Rasinskom okrugu izrađeno je u okviru projekta “Provera EU stvarnosti” koji se realizuje u partnerstvu sa još četiri organizacije, članice Nacionalne koalicije za decentralizaciju i Beogradskom otvorenom školom, u okviru Programa podrške civilnom društvu i medijima u oblasti evropskih integracija „Civilno društvo za unapređenje pristupanja Srbije Evropskoj uniji“ čiju je realizaciju podržala Švedska.\nPlaniranjeStrategijaStrateško planiranjeTrstenikzakon o planskom sistemu\nNapredak gostuje u Šapcu\nKolonija karikaturista “Međedov ćeif” u Varvarinu


Briselu ne smeta "velika Albanija" | Radio Kosovska Mitrovica\nBriselu ne smeta “velika Albanija”\n3. January, 2019 10:52 |\nOlukom da do marta potpuno izbrišu međusobne granice, Priština i Tirana napravile su još jedan opasan korak ka stvaranju “velike Albanije”, ali to nije ni “žacnulo” Evropsku uniju, odakle nema nikakve, čak ni mlake reakcije na albanske aspiracije koje mogu da uzdrmaju ceo region.\nSinhronizovana akcija predsednika privremenih institucija u Prištini Ramuša Haradinaja i albanskog premijera Edija Rame sprovedena je uoči Nove godine. Najpre je Haradinaj objavio da “granice između Kosova i Albanije više ne postoje”, a nadovezao se Rama, koji je u novogodišnjoj čestitki poručio da će ubrzo biti “obrisane” i međe i sa Makedonijom, Crnom Gorom i Grčkom. I sve to opravdao – šengenskim principima koji već postoje u EU.\nPolitički analitičar Dragomir Anđelković kaže, za “Novosti”, da ovakvo ponašanje zahteva reakciju ne samo EU, već svih članica Saveta bezbednosti:\n– Ovo je grubo kršenje Rezolucije 1244, direktno utiranje puta za stvaranje “velike Albanije” i jednako je opasno kao pokušaj jednostranog stvaranja “vojske Kosova”. Zapadne sile načelno to ne prihvataju, ali u praksi i te kako stoje iza albanskog ekstremizma. Od 1999, kada je izvršena agresija na Srbiju, pa do danas, uz svu našu priču o prijateljstvu sa Zapadom, nigde nismo odmakli. I dalje se protiv nas vrši mirnodopska agresija od strane Albanaca i njihovih zapadnih mentora.\nAnđelković smatra da Srbija mora tome da se suprotstavi i da makar na severu uspostavlja što brže može svoje institucije i pomaže srpskom narodu da se organizuje za odbranu, kako i ti delovi ne bi sutra potpali pod vlast “velike Albanije”.


Vesti online / Humanitarni most / Letnje čarolije za 42 mališana\nVesti - Foto: twitter.com/ArnoGujon A\nLetnje čarolije za 42 mališana\nŠestu godinu zaredom, francuska humanitarna organizacija Solidarnost za Kosovo organizuje letovanje na moru za 42 dece iz kosovskih enklava. Mališane je odabrala raško-prizrenska eparhija po socijalnim kriterijumima u zabačenim selima Kosovskog Pomoravlja, centralnog Kosova i u Metohiji.\nArno Gujon sa mališanima sa Kosmeta\nDečaci i devojčice borave u Tivtu, u porodičnom letovalištu, od 6. do 13. avgusta.\nOvde su prvi put upoznali more i otkrili čari kupanja u njemu.\n- Ovo putovanje je prilika za najsiromašniju decu da prekinu život u izolaciji, upoznaju drugu decu, stvaraju prijateljstva, i istovremeno uživaju u raspustu na mirnom mestu, daleko od posebno teške svakodnevice - kaže Arno Gujon, direktor organizacije Solidarnost za Kosovo.\nOvaj program biće obogaćen ekskurzijom brodom do jadranskih ostrva i posetom manastiru Ostrog.\nDeca sa Kosova\nHUMANITARNI MOST Ovde se uči i slavna srpska istorija\nHUMANITARNI MOST Matične ćelije potonja nada za Sofiju\nHUMANITARNI MOST Ništa bez dobrih Đukića\nHUMANITARNI MOST Znanje niko ne može da oduzme


Srbija među prvim zemljama u svetu po broju lekara na 10.000 stanovnika - Život - Dnevni list Danas\nPočetna » Život » Srbija među prvim zemljama u svetu po broju lekara na 10.000 stanovnika\nSrbija među prvim zemljama u svetu po broju lekara na 10.000 stanovnika\nPod pokroviteljstvom Svetske zdravstvene organizacije 7. aprila svake godine od 1948. obeležava se Svetski dan zdravlja.\n1Piše: Danas Online 06. aprila 2021. 13.06\nFoto: EPA-EFE/MARKO DJOKOVIC (Ilustracija)\nZbog pandemije COVID-19 ovaj datum je prošle godine posvećen podršci medicinskim sestrama i babicama, a ova tema, kao i pitanja standarda i kvaliteta zdravstvenih usluga i prevencije u cilju očuvanja zdravlja ljudi, ostali su maksimalno aktuelni i ove godine.\nPrema podacima Svetske zdravstvene organizacije, u Srbiji na 10.000 stanovnika dolazi prosečno 31,25 lekara, navodi se u izveštaju Srbija 2030 – pripremljenost Srbije za sprovođenje Agende 2030, koji su pripremile organizacije civilnog društva okupljene oko Platforme za opštedruštveni dijalog o sprovođenju ciljeva održivog razvoja u Srbiji “Održivi razvoj za sve”.\nTo našu zemlju, navodi se u ovom dokumentu, svrstava u kategoriju zemalja sa najboljom pokrivenošću u svetu.\nSa druge strane, broj medicinskih sestara i babica na 10.000 stanovnika iznosi 60,86, po čemu naša zemlja zauzima 55. mesto u svetu od 194.\n“Kao članica UN Srbija se obavezala na sprovođenje Agende 2030 Ujedinjenih nacija usvojene 2015. godine koja sadrži 17 ciljeva održivog razvoja. Izveštaj Srbija 2030 – pripremljenost Srbije za sprovođenje Agende 2030 trebalo bi da posluži kao usmerenje i osnova za dalje usaglašavanje javnih politika i aktivnosti koje vode ka ispunjavanju ciljeva održivog razvoja među kojima je i cilj 3, koji se odnosi na obezbeđivanje zdravog života i očuvanja zdravlja za sve ljude,” kaže Bogdan Gavanski, projektni menadžer Platforme “Održivi razvoj za sve”, koju uz podršku vlada Švajcarske i Nemačke implementira Nemačka organizacija za međunarodnu saradnju GIZ kroz projekat “Reforma javnih finansija – Agenda 2030”.\n“U izveštaju Srbija 2030 – pripremljenost Srbije za sprovođenje Agende 2030 zaključuje se i da je cilj 3 održivog razvoja – obezbeđivanje zdravog života i očuvanje zdravlja za sve ljude – samo delimično uvršten u nacionalne ciljeve, da univerzalnost obuhvata zdravstvenom zaštitom nije obuhvaćena nijednim nacionalnim ciljem i da je pravni okvir za ostvarivanje ovog cilja samo delimično uspostavljen. Za dostizanje ciljeva održivog razvoja, imajući u vidu njihovu ambicioznost i značaj, naročito u trenutnom kontekstu pandemije, ključna je saradnja svih društvenih aktera, uključujući donosioce odluka na nacionalnom i lokalnom nivou, organizacije civilnog društva, korporativni sektor, akademsku i istraživačku zajednicu, medije i građane, što Platforma upravo pruža,” dodaje Gavanski.\nTokom prvih meseci ove godine, u okviru Platforme, pod pokroviteljstvom Fondacije Ana i Vlade Divac, a u saradnji sa Fondacijom centar za demokratiju i lokalnim partnerskim organizacijama civilnog društva iz zlatiborskog okruga, sprovedena je i kampanja “Dnevna doza zdravlja“ tokom koje su organizovane različite aktivnosti informisanja javnosti o standardima i kvalitetu zdravstvenog sistema u Srbiji, redovnoj zdravstvenoj zaštiti u uslovima pandemije, uslovima rada u zdravstvu, kao i zdravim životnim navikama koje doprinose jačanju imuniteta i prevenciji bolesti.\nU sklopu kampanje održan je i vebinar sa nacionalnom pokrivenošću kome je prisustvovalo više od 40 predstavnika organizacija civilnog društva, sindikata u oblasti zdravstva i drugih zainteresovanih organizacija i udruženja.\nPredavači i sagovornici u kampanji su bili eminentni lekari, medicinski radnici i stručnjaci iz zdravstvenih ustanova svih nivoa nacionalnog i lokalnog sistema zdravstvene zaštite.\ncovid 19, Korona virus, Svetski dan zdravlja\n07. aprila 2021. u 07.41\nTako veliko bogatstvo na 10 000 stanovnika a ipak ne tako velika korist kakva bi mogla biti po svakog stanovnika.


Visoki predstavnik Evropske unije (EU) za spoljnu i bezbjednosnu politiku Žozep Borelj (Josep Borrell) izjavio je na konferenciji za novinare u Briselu da Evropska unija neće selektivno smanjiti uvoz nafte i gasa iz Rusije, te da će istovremeno nastaviti uvoz iz drugih izvora.\nTokom konferencije o odnosima EU i Rusije, Borelj je rekao da će Unija nastaviti da uvozi naftu i gas, ali da će korišćenje ugljovodonika biti značajno smanjeno, u okviru nove klimatske i energetske politike bloka.\n“Ne, nismo rekli da ćemo selektivno smanjiti uvoz gasa, nafte ili drugih proizvoda iz Rusije i zadržati uvoz iz drugih izvora. Međutim, ukoliko sprovedemo ono što smo rekli da ćemo uvesti na polju klimatske politike i korišćenja ugljovodonika u energetici, to će se značajno smanjiti, naročito kada se radi o nafti, i to se odnosi na sve snabdjevače, a na Rusiju će uticati jer je jedan od naših snabdjevača”, objasnio je Borelj.\nOn je naglasio da odluka “nema veze konkretno sa Rusijom”, ali da će smanjenje uvoza biti posljedica odluke da se koristi manje pomenutih resursa, prenosi TASS.\nEvropska unija planira da potpuno eliminiše emisije ugljendioksida u ekonomiji do 2050. godine.\nTags\t#Josep Borrell


Nešto je trulo u državi Srbiji / European Policy Centre - CEP Nešto je trulo u državi Srbiji / European Policy Centre - CEP\nParafrazirajući čuveni citat iz Šekspirovog Hamleta (korišćen za opisivanje korodirajućeg, propadajućeg, nezdravog stanja stvari, izvorno kao „nešto je trulo u državi Danskoj“), ovaj blog ima za cilj da sažeto objasni trenutnu „trulu“ situaciju u Srbiji danas.\nElementi truleži su sveprisutni u Hamletu, od početka do kraja ove upečatljive tragedije. Njeni likovi su očajni i nesposobni da se suoče sa svojim dubokim problemima, a priča postaje sve tragičnija kako odmiče, pogotovo imajući u vidu da glavni junak ostaje zarobljen u spirali koruptivnog okruženja. Čini se da je i Srbija danas u svojevrsnoj spirali, u kojoj tenzije nastavljaju da rastu, dok hibridni režim sa elementima zarobljene države opstaje.\nKao i u Hamletu, i na ulicama Beograda su se mogle videti krvave scene tokom protesta u julu 2020. godine. Iako je neposredan povod za protest bilo (loše) upravljanje krizom COVID-19 u Srbiji, kao i pretnja ponovnog uvođenja policijskog časa, demonstranti su izašli na ulice zbog šire zabrinutosti za stanje demokratije u svojoj zemlji, posebno u svetlu nedavnih parlamentarnih izbora koje su karakterisale brojne nepravilnosti i kampanja bojkota od strane najvećeg opozicionog bloka. Ono što je učinilo ove proteste krvavim bila je činjenica da su količina i način upotrebe fizičke sile bili bez presedana, što je ove proteste obeležilo kao najnasilnije u novijoj istoriji Srbije. Akcije koje je policija preduzela obuhvatale su neselektivno ispaljivanje suzavaca i šok bombi, jurišanje policijske konjice i premlaćivanje demonstranata od strane brojnih policijskih snaga. Policijska brutalnost nije bila usmerena samo na one koji su bili u prvim redovima onih koji su pokušavali da uđu u Narodnu skupštinu, već i na civile koji nisu predstavljali očiglednu pretnju policiji, uključujući i nasrtaje na pojedine novinare.\nMeđutim, kjučna razlika, između Hamleta i trenutnog stanja u Srbiji je ta što se prvi završava aplauzom, dok je drugi propraćen kritikama. Organizacije civilnog društva iz Srbije upozorile su na prekomernu upotrebu sile, opisujući je kao „brutalnu i neproporcionalnu“, dodavši da bi se trenutna kriza mogla produbiti, „a put Srbije ka EU mogao bi biti ugrožen u godinama koje dolaze“ ukoliko se ništa ne preduzme za poboljšanje stanja demokratije. Iz šire perspektive, fotografije nasilnih scena u Beogradu obišle su svet, izazivajući oštre reakcije međunarodnih organizacija poput Amnesti Internešonala (Amnesty International).\nIako je prvenstveno na domaćim akterima da se izbore za suštinske promene kojima bi se zaustavili negativni trendovi, glas EU ipak nosi određenu težinu i može biti od pomoći naporima ove vrste, posebno imajući u vidu ekonomski i politički uticaj koji poseduje. Kada su u pitanju nedavni protesti, EU je zauzela prilično rezervisan stav. Iako je portparolka Evropske komisije upozorila da upotreba sile uvek treba biti „umerena i proporcionalna“, dodajući da EU posmatra tekuća dešavanja sa ozbiljnom zabrinutošću, ova reakcija se u najboljem slučaju čini blagom. Ipak, činjenica da je EU odlučila da ne otvori pregovaračka poglavlja sa Srbijom (čak i pre izbijanja protesta), po prvi put od 2014. godine kada su započeti pristupni pregovori, pokazatelj je da će neke države članice EU biti manje spremne da ubuduće tolerišu hamletovske scene u Srbiji. Još jedna šansa da se EU ozbiljno pozabavi ovim problemom biće u godišnjem izveštaju Evropske komisije o Srbiji koji bi trebalo da bude objavljen ove jeseni. Pored toga, značajno je to što je predsednik Srbije nedavno izrazio podršku revidiranoj metodologiji proširenja, čiji je jedan od ključnih elemenata veća usredsređenost na vladavinu prava i funkcionisanje osnovnih demokratskih institucija (Osnove – Fundamentals). S obzirom da će ovaj proces biti podložan jačim političkim rukovođenjem od strane država članica EU, postoji nada da će kritika EU biti oštrija nego što je bila do sada. Najzad, poslednji pokušaj da se izmeni status quo u Srbiji ogledao se u inicijativi tri člana Evropskog parlamenta (iz socijalističke, liberalne i zelene političke grupacije), koja je došla kao potvrdan odgovor na poziv najvećeg opozicionog bloka u Srbiji, za stvaranje ekspertske grupe Evropske komisije koja bi ispitala zarobljenost države i medija. Imajući sve ovo u vidu, EU ima prostor (i odgovornost) da deluje kao deus ex machina u ovoj priči, s potencijalom da pomogne u okončanju tragične predstave.\nS obzirom na egzistencijalne pretnje demokratiji i vladavini prava koje su nedavno opet izašle na videlo, nema boljeg načina da se ovaj blog završi nego s još jednim poznatim citatom iz Hamleta – „biti ili ne biti, pitanje je sad“.


Hocu.ba UNICEF dodjeljuje do 100.000$ investicija za startupe — modernim tehnologijama do lakšeg učenja i zapošljavanja – Hocu.ba\nUNICEF dodjeljuje do 100.000$ investicija za startupe — modernim tehnologijama do lakšeg učenja i zapošljavanja\nUNICEF Inovacioni fond je otvorio poziv za startupe koji koriste napredne tehnologije (ML/AI, blockchain, VR/AR) za razvoj proizvoda koji mogu da pomognu djeci u učenju ili digitalnom povezivanju u cilju budućeg zapošljavanja. Potrebno je da timovi koji se prijavljuju imaju open-source projekte (prihvataju i one koji su spremni da postanu open-source) sa postojećim prototipom. Novčani fond za investicije iznosi do 100.000 $ za svaki od takvih timova, uz napomenu da ne uzimaju vlasnički udio u kompaniji prilikom investiranja.\nSoftverska rješenja na kojima rade kompanije, startupi ili timovi koji žele da konkurišu treba da odgovore na neka od sljedećih pitanja:\nistraživanje novih tehnika za unaprijeđenje vještina 21. veka kod djece i mladih,\nNa ovom linku se nalaze detalji o oblastima za koje su zainteresovani (digital connectivity, job-matching, remediallearning, and remote work and learning), kao i kriterijumi za izbor timova.\n17. septembra će se održati webinar o procesu prijave na ovaj poziv\nFormular za prijavu na linku.\n« Poslovno – tehnološka konferencija BH Telecoma Sarajevo TechLab\nKonkurs za grafički dizajn suvenira pohoda »


Beogradski glas (Beta) – Socijalistička partija Srbije podnela je Skupštini Srbije predloge za izmenu Poslovnika i dopunu Zakona o Skupštini Srbije kako bi unapredili i rad i nametnuli poštovanje dostojanstva najvišeg zakonodavnog tela, izjavio je danas šef poslaničke grupe socijalista Djordje Milićević.\nOn je na konferenciji za novinare u Skupštini Srbije rekao da je izmenama Poslovnika predvidjeno sankcionisanje materijalno onih koji neopravdano odsustvuju sa sednica, dok izmene zakona treba da onemoguće trgovinu mandata.\n„Nas poslanike su izabrali gradjani, a ukoliko neko od gradjana ne dodje na posao to se odražava na njegovu platu. Mi moramo deliti sudbinu gradjana kao predstavnici naroda i zato smo predložili izmene i dopune Poslovnika koje predvidjaju da svako neopravdano odustvo sa sednice mora biti materijalno sankcionisano, a sva sredstva tako prikupljena kroz Administrativni odbor da budu usmeravana u dobrotvorne svrhe“, rekao je Milićević.\nOn je kazao da izmene zakona o Skupštini Srbije treba da spreče političku trgovinu mandatima u parlametnu i stvaranje nepostojećih poslaničkih grupa i političkih opcija koje nisu učestvovale na parlamentarnim izborima, a imaju svoje poslaničke grupe u Narodnoj skupštini.\n„Mi ne sporimo odluku Ustavnog suda iako se sa njom ne slažemo da mandat pripada poslaniku, ali taj mandat ne može biti predmet političke trgovine“, istakao je Milićević.\nOn je kazao da sadašnji saziv parlamenta ima veoma velik broj poslaničkih grupa, medju kojima i predstavnike političkih opcija koji nisu učestvovali na izborima i koji nisu dobili poverenje gradjana na izborima.\nOznakeNaslovna-centar Naslovna-traka Skupština Srbije SPS


Iseljen hotel Bristol | N1 Srbija\nHotel "Bristol" ekspresno iseljen, niko ne otkriva detalje dogovora sa stanarima\n25.09.2019. |19.25 |\nStanari hotela "Bristol" godinama su se za pomoć obraćali Ministarstvu odbrane, Zaštitniku građana i drugim institucijama, a više puta su štrajkovali glađu. Tek nakon što su sredinom meseca razgovarali sa predsednikom Aleksandrom Vučićem, država im je dodelila nove domove koji, kako kažu stanari, nisu sa spiska 134 stana koje je Vlada ranije opredelila za njihovo preseljenje. Nejasno je zato da li su stanove dobili u trajno vlasništvo, ili će, kao i ostale porodice vojnih lica, u njima boraviti privremeno.\nNema više plakata na kojima piše: "Gde su naši stanovi?", nema ni besanih noći zbog obijene brave, ni konferencija za medije - kao da se u najpoznatijem hotelu u zemlji do skoro nije odvijala prava drama.\nPredsednik Udruženja vojnih beskućnika Vlado Đukić kaže da je hotel "Bristol" sada prazan.\n"To je rezultat dogovora sa, odnosno, razgovora sa predsednikom Republike Srbije. Stanari su se juče iselili iz hotela 'Bristol'. Na taj način se stavlja, da kažem, tačka na sve ove probleme njihove dvadesetosmogodišnje", ističe Đukić.\nVojni beskućnici i invalidi svoje sobe su napustili i pre potpisivanja ugovora, koji bi bio garant da će se njihov zahtev za trajnim stambenim rešenjem, zbog kog su čak štrajkovali glađu, ispuniti.\nPotpisaće ga, kaže Đukić, uskoro, ali nema informaciju na čiju reč su onda pristali na iseljenje.\n"Nisam bio na sastanku pa ne znam, ali znam da ih je primio predsednik Vučić", dodaje on.\nBivši stanari Bristola nisu bili raspoloženi za priču, a Ministarstvo odbrane, koje je sve vreme odbijalo im obezbedi trajno stambeno rešenje pod izgovorm da će to pokrenuti žalbe hiljada drugih vojnih beskućnika, sada ima drugačiji odgovor.\nPočelo iseljavanje iz Bristola, stanari očekuju potpisivanje ugovora\nBožović: Stanari "Bristola" napokon dočekali stanove\nU Ministarstvu odbrane kažu da ne znaju kakav tačno dogovor je postignut sa stanarima hotela "Bristol", da su za njega čuli iz medija i da to pitanje svakako nije u njihovoj ingerenciji.\nMinistarstvo nije dalo odgovor ni na pitanje šta mogu da očekuju stanari koji su se iselili pre najnovijeg dogovora. Kako nam je rečeno, najbolja adresa za pitanja je Vlada Republike Srbije.\nMeđutim, iz Vlade poručuju da su predmet prosledili Ministarstvu odbrane. Inače, stanove na tri lokacije u Beogradu dolelila je Republička direkcija za imovinu, koja takođe ćuti, a bez obzira na to po kom osnovu su stanovi dodeljeni, vojni beskućnici su u njih prešli ekspresno.\n"To iseljenje je lako bilo organizovano, oni u suštini nisu imali nikakvu imovinu, oni tu žive 28 godina. Sem šporeta, frižidera i kutija... I to iseljenje je, bukvalno, da kažem, u roku od par sati realizovano", kaže Vlado Đukić.\nNedugo po iseljenju, usledilo je useljenje - obezbeđenje "Beograda na vodi" zauzelo je prostorije i postavilo video nadzor.\nHotel Bristol vojna lica Vlado Đukić Ministarstvo odbrane\nStanari Bristola tvrde da su prevareni, a ministarstvo već postupa po preporuci 26.07.2019.\nPoplavljene sobe vojnih penzionera u hotelu Bristol 17.07.2019.\nRaspršila se nada stanara Bristola: Ponuđeni stanovi samo privremeno rešenje 10.07.2019.\nKako je samo dobar ovaj naš predsednik, sve zna, svačije probleme rešava, za sve se pita, kao začin c.\nStanari su "ekspresno" ispaljeni, samo što toga još nisu ni svesni.


Njemačka će pružiti podršku Crnoj Gori u pitanjima zaštite životne sredine | Kodex.ME\nRadulović u Berlinu\nNjemačka je spremna da pruži Crnoj Gori podršku i pomoć u naporima na daljem unapređenju zaštite životne sredine, zaključeno je nakon niza sastanaka ministra održivog razvoja i turizma Pavla Radulovića sa predstavnicima Bundestaga i resornog ministarstva u Berlinu.\n24. 10. 2019 - 17:33 Autor: Kodex\nRadulović je na sastanku sa saveznom ministarkom za okolinu, zaštitu prirode i bezbjednost nuklearnih reaktora Svenijom Šulce zatražio ekspertsku pomoć, posebno za projekte koji se tiču zaštite životne sredine i održivog razvoja.\nDelegacija Ministarstva na čelu sa Radulovićem predstavila je rezultate zaštite ulcinjske Solane, a takođe je razgovarano o očuvanju zaštićenih lokaliteta kao što su kanjon Tare, Skadarsko jezero i nacionalni parkovi.\nPostignut je visok stepen saglasnosti oko navedenih pitanja, uz dogovor da se dalja saradnja produbi operativnim sastancima između institucija dviju zemalja.\nRadulović i Šulce su sa zadovoljstvom konstatovali da su dosadašnji napori Vlade urodili plodom i da je od otvaranja Poglavlja 27., između ostalog, ostvaren vidan napredak činjenicom da je Solana sada zaštićena i na lokalnom i međunarodnom nivou.\nNa sastanku sa predsjednikom Odbora za turizam Buntestaga Sebastijanom Mincemajerom i članovima odbora, ministar Radulovic predstavio je rezultate turističke privrede koja iz godine u godinu ostvaruje sve bolje rezultate.\nNjemačka strana izrazila zadovoljstvo je što sve veći broj njihovih turista posjećuje Crnu Goru ističući spremnost za saradnju u oblasti turizma kroz otvaranje novih direktnih avio-linija između dviju zemalja.\nMinistar se sastao i sa članovima Radne grupe za okolinu, poslaničke frakcije Savez 90/Zeleni, kao i sa predsjednicom Zilvijom Koting – Ul I članovima Odbora za okolinu, zaštitu prirode i bezbjednost nuklearnih reaktora Bundestaga.


„Najnovije naoružanje“ iz Belorusije staro više od dve decenije - FakeNews Tragač\n„Najnovije naoružanje“ iz Belorusije staro više od dve decenije\nTabloid Informer objavio je 18. maja manipulativan tekst „Srbija dobija najjače migove“ o remontu letelica MiG-29 koji je Srbija dobila na poklon od Belorusije.\nU tekstu koji je objavljen data je izjava predsedinka beloruskog Državnog vojno-industrijskog komiteta Romana Golovočenka. On je rekao da remont aviona teče po planu i da će oni po ugovoru naručioca biti dostavljeni 2021. godine u Srbiju. Ipak, autor teksta iz Informera nije naveo nastavak te izjave, gde Golovočenko kaže da remont aviona i dodatna unapređenja letelica plaća Srbija. Ovu izjavu dao je za novinsku agenciju Belorusije BELTA, a tamo postoji i deo izjave vezan za to ko plaća remont i modernizaciju.\nPored toga, manipulacija se krije i u nadnaslovu teksta gde piše „Odlične vesti: Minsk zvanično potvrdio vojnu pomoć našoj državi“. Letelice o kojima je reč, zvanično su poklonjene Srbiji još 25. februara u Baranovičima, a od tada su na remontu i unapređenju koje se sprovodi na zahtev i račun Srbije. Avioni koji su predati Srbiji datiraju iz 1987. i 1988. godine.\nU Informeru je najavljeno da će novi avioni biti opremljeni najnovijim naoružanjem. U tekstu objavljenom na sajtu „Air Force Monthly“ navodi se da su u unapređenje naoružanja uključene rakete R-27ER i R-77. Ove rakete su u upotrebi na avioma preko dvadeset godina i ne predstavljaju novinu u svetu vojnog vazduhoplovstva.\nTakođe, sa ova četiri aviona, šest aviona koje je Srbija dobila od Rusije krajem 2016. godine i četiri koliko ih je imala u floti, Informer kaže da će Srbija imati najmoćniju avionsku flotu u regionu. U ovom trentuku, najveću avionsku flotu u regionu nema Srbija, čak ni kada bi svih 14 aviona bilo operativno, već Rumunija. Po podacima iz izveštaja „World Air Force 2019“, Rumunija poseduje 12 letelica tipa F-16 i 24 aviona MiG-21. Srbija pored pomenutih MiG-ova, raspolaže i sa 16 aviona J-22 „Orao“. S obzirom na to da je životni vek jednog MiG-29 aviona produžen, za sada, na 40 godina, iz srpske flote MiG-ova bi 2027. godine ispalo osam, a do 2031. i ostalih šest aviona.


Green Home podnijela krivičnu prijavu Vrhovnom državnom tužilaštvu zbog plana izgradnje HE „Lještanica“ - PV Informer Green Home podnijela krivičnu prijavu Vrhovnom državnom tužilaštvu zbog plana izgradnje HE „Lještanica“ - PV Informer\n9 mjeseci pre 205 pregleda Izvor: PV Informer\nGreen Home je danas podnijela Vrhovnom državnom tužilaštvu krivičnu prijavu protiv službenih lica iz Opštine Bijelo Polje, Sekretarijata za uređenje prostora Opština Bijelo Polje, Sekretarijata za ruralni i održivi razvoj Opština Bijelo Polje zbog osnovane sumnje da su, kao saizvršioci, izvršili krivično djelo zloupotreba službenog položaja u sticaju sa krivičnim djelima zagađenje životne sredine iz člana i oštećenja životne sredine zato što su zloupotrebom, nevršenjem i prekoračenjem službenih ovlašćenja u produženom trajanju, omogućili koncesionaru za izgradnju mHE Lještanica, kompaniji “Hydro Lještanica doo.”, da na lokaciji vodoizvorište rijeke „Lještanice“ u Bijelom Polju dobije ekološku saglasnost na Lokalnu Studiju lokacije i korigovani izvještaj o strateškoj procjeni uticaja na životnu sredinu za projekat izgradnje mHE „Lještanica“.\nNevedene službe su zanemarujući pozitivne pravne propise, mišljenja stručnih državnih institucija za zaštitu prirode, građana Lijeske i Bijelog Polja, omogućili realizaciju namjere izmjene hidrološke slike rijeke, gradnje kaptaže na vodoizvorištu pitke vode odakle domaćinstva cijevima odvode vodu za piće, ali i oštećena biljnog i životinjskog svijeta vodotoka i šire okoline u kojoj je smješten planirani park prirode (PUP 2014, Bijelo Polje) Kanjon rijeke Stožernice.\nSekretarijat za ruralni i održivi razvoj svjesno prikriva činjenicu da se sa mjesta za vodosnabdijevanje mještana Lijeske planira kaptiranje pijaće vode za potrebe mHE “Lještanica” kako bi izbjegao kršenje čl. 47 stav 1 i 3 Zakona o vodama, u kojim se navodi dakorišćenje voda za snabdijevanje stanovništva vodom za piće i napajanje stoke ima prioritet nad korišćenjem voda za ostale namjene te da vode koje se koriste ili su namijenjene za vodosnabdijevanje ne mogu se koristiti za druge namjene na način koji bi nepovoljno uticao na potrebnu količinu i svojstva vode za vodosnabdijevanje.\nSam premijer Crne Gore je rekao da je vidio slike Lještanice i iznenadio se da ovakvu rijeku neko planira da ubaci u cijevi. Izjavio je i da će se raskinuti ugovori u onim slučajevima gdje razvoj malih hidroelektrana ne unapređuje kvalitet života i razvoj lokalnih zajednica, te da će vlada u narednom periodu, osim na 6 HE, zauzeti stav i u odnosu na ostale projekte koje imaju slične probleme. Po ovim pitanjima Lještanica nije drugačija od Bukovice, Komaračke, Đuričke, Bistrice i ostalih rijeka na kojima je bila planirana izgradnja malih hidroelektrana. Zapravo Lještanica predstavlja najkritičniji slučaj destruktivnog djelovanja prema lokalnim zajednicama, jer ukoliko bi se dozvolila izgradnja mHE “Lještanica, ovo će biti prvi slučaj u Crnoj Gori da se bezakonjem mještanima oduzme voda za piće.\nO nezadovoljstvu i otporu građana za izgradnju mHE Lještanica, govoriće i građani okupljeni na protestnom skupu, zakazanom 17.12.2019. godine u 10h, kao i 150 potpisa prikupljenih protiv izgradnje ove hidroelektrane od strane mještana Lijeske, 600 potpisa građana Bijelog Polja upućenih presjedniku Opštine Bijelo Polje, kao i tužbe mještana za radi poništaja odluke o eksproprijaciji nepokretnosti zemljišta i podnijeta inicijativa Ustavnom sudu za pokretanje postupka za ocjenu saglasnosti sa Ustavom i zakonom odluke o donošenju Lokalne studije lokacije mHE “Lještanica”.\nMale hidroelektrane nisu i ne mogu biti dio javnoj interesa, dokle god se uništava priroda, otimaju dobra od mještana a novac sa računa svih građana Crne Gore, na ime subvencija se sliva u džepove privatnih investitora.


Izbori 2012: Vijeće Evrope će nadgledati registraciju birača u Srebrenici\nŠefica ureda Mary Ann Hennessey boravila je u Srebrenici da bi po ovlašćenju generalnog sekretara Kongresa evropskih lokalnih i regionalnih vlasti Vijeća Evrope, procijenila izvodljivost uspostavljanja misije nadgledanja procesa registracije birača za predstojeće lokalne izbore.\nHennessey se sastala sa zamjenikom načelnika Općine Srebrenica, predsjednikom Skupštine Općine, načelnikom policijske stanice i predstavnicima Centra javne bezbjednosti Bijeljina, šeficom Ureda OSCE-a u Srebrenici te s predstavnicima studentskih organizacija iz tog grada.\nPosjeta i sastanci u Srebrenici su prvi korak ka mogućem uspostavljanju misije nadgledanja procesa registracije birača za predstojeće lokalne izbore, na molbu zamjenika načelnika Srebrenice, a Vijeće Evrope će, nakon procjene izvodljivosti, razgovarati u vezi s tim i s ostalim međunarodnim partnerima.\nKongres će početi aktivnosti na uspostavljanju misije nadgledanja nakon zvaničnog poziva Centralne izborne komisije BiH.\nVijeće Evrope se nastavlja zalagati za osnaživanje vladavine zakona, poštivanje ljudskih prava i ubrzavanje demokratskih procesa u BiH te će djelovati u skladu sa svojim vrijednostima i širim evropskim interesom svih zemalja članica Vijeća, saopćeno je.


Radio Prva na frevenciji 105,0 MHz, Radio Atlas na frekvenciji 91,4 MHz, Radio Crna Gora na frekvenciji 89,5 MHz i Radio Crna Gora 2 Radio 98, ovi navedeni emiteri sa lokacije Rožaje/Kacumber su ponovo u funkciji. S tim sto oba programa radio Crne Gore emituju u mono tehnici.\nTdi Radio iz Crne Gore sredio je modulaciju na svim predajničkm lokacijama, s tim da je signal sa Spas/Budva na frekvenciji 99,4 MHz i dalje slabiji.\nU Novom Pazaru ponovo je u funkciji Radio S na frekvenciji 94.9 MHz sa lokacije Sutenovacko brdo. Linkovanje za dotur modulacije je i dalje uz pomoc 98.7 MHz sa Gobelje koji ide preko tjunera MPX-om.\nNacionalni radio emiter, Radio Hit FM na frekvenciji 94,1 MHz sa predajničke lokacije Tupižnica, nestao iz etra.\nRadio Široki Brijeg sa predajničke lokacije Malić/Grude na frekvenciji 93.1 MHz, nestao iz etra. Radio Herceg Bosne sa predajničke lokacije Hrgud/Stolac na frekvenciji 103.9 MHz, ovaj navedeni emiter je ve nekoliko dana van etra.


Odmor u Francuskoj Polineziji više nije samo san - Lux Life luksuzni portal\nZapravo, ako je verovati izveštajima, već od sledećeg meseca možemo uživati u osvežavajućim koktelima na obali Francuske Polinezije. Ova destinacija sastoji se od 118 ostrva, uključujući kultne lokalitete, kao što su Tahiti i Bora Bora, a spremna je da otvori svoje granice. Ljubitelji putovanja će moći da uživaju u živahnoj prirodi, koralima i maštovitim bungalovima iznad vode.\nOdmor nakon pandemije korona virusa će definitivno biti oslobađajuće iskustvo, ali će ipak doći sa određenim merama predostrožnosti i opreza. Vlada Francuske Polinezije je kao obaveznu stavku za sve putnike navela testiranje na Covid-19 72 sata pre polaska, uz donošenje prateće dokumentacije pre ukrcavanja na let. Potencijalni posetioci koji su imali korona virus, moraće da budu negativni minimum tri nedelje, a moraće da donesu “sertifikat imuniteta”, kao dokaz.\nSlični kriterijum podelila je Tahiti Tourisme organizacija, napomenuvši da će od 15.jula otvoriti svoje granice za posetioce iz Sjedinjenih Država i Evrope. U njihovom slučaju, mere opreza će se neće primenjivati samo pre leta, već i nakon sletanja, gde će posetioci morati da naglase svoj plan putovanja i da ostave kontakt. Postoje određena pravila, koja nisu zapravo pravila, već nešto na šta ćemo morati da se naviknemo. Na primer, nošenje maske u javnosti nije obavezno, ali se svakako snažno preporučuje.\nSlično tome, u sadašnje vreme nije posebno pametno putovati bez putnog osiguranja. Osim toga, turisti moraju biti spremni na nasumično Covid-19 testiranje četiri dana nakon dolaska. Ukoliko se pokaže da su pozitivni, biće izolovani i njihov plan puta će biti ispraćen, sa ciljem sprečavanja širenja zaraze.\nIpak, uprkos svim merama opreza, ovo su svakako dobre vesti za sve nas. Pored toga, nije samo Francuska Polinezija destinacija koja otvara svoja slikovita vrata – u tome su im se pridružila karipska ostrva, uključujući Bahame, Devičanska ostrva i St Luciju.


10 najboljih hotela sa besplatnim parkingom u Kushiro\nHoteli sa besplatnim parkingom (Kushiro Station)\nHoteli sa besplatnim parkingom (Akanko Onsen)\nHoteli sa besplatnim parkingom - Kushiro, Japan\nHoteli sa besplatnim parkingom - Kushiro\n13 od 91 objekta je dostupno i podudara se sa vašim filterima. Obriši sve filtere\n13 od 91 objekta je dostupno u Kushiro\nBr. 1 od 13 – objekti sa najboljim odnosom cena/kvalitet – Hoteli sa besplatnim parkingom - Kushiro\nBr. 2 od 13 – objekti sa najboljim odnosom cena/kvalitet – Hoteli sa besplatnim parkingom - Kushiro\nBr. 3 od 13 – objekti sa najboljim odnosom cena/kvalitet – Hoteli sa besplatnim parkingom - Kushiro\nBr. 4 od 13 – objekti sa najboljim odnosom cena/kvalitet – Hoteli sa besplatnim parkingom - Kushiro\nBr. 5 od 13 – objekti sa najboljim odnosom cena/kvalitet – Hoteli sa besplatnim parkingom - Kushiro\nBr. 6 od 13 – objekti sa najboljim odnosom cena/kvalitet – Hoteli sa besplatnim parkingom - Kushiro\nBr. 7 od 13 – objekti sa najboljim odnosom cena/kvalitet – Hoteli sa besplatnim parkingom - Kushiro\nBr. 8 od 13 – objekti sa najboljim odnosom cena/kvalitet – Hoteli sa besplatnim parkingom - Kushiro\nBr. 9 od 13 – objekti sa najboljim odnosom cena/kvalitet – Hoteli sa besplatnim parkingom - Kushiro\nBr. 10 od 13 – objekti sa najboljim odnosom cena/kvalitet – Hoteli sa besplatnim parkingom - Kushiro\nBr. 11 od 13 – objekti sa najboljim odnosom cena/kvalitet – Hoteli sa besplatnim parkingom - Kushiro\nBr. 12 od 13 – objekti sa najboljim odnosom cena/kvalitet – Hoteli sa besplatnim parkingom - Kushiro\nBr. 13 od 13 – objekti sa najboljim odnosom cena/kvalitet – Hoteli sa besplatnim parkingom - Kushiro\nNedostaju:U KushiroBesplatan parking\nČesta pitanja – hoteli sa besplatnim parkingom\nKoji su najbolji hoteli sa besplatnim parkingom u blizini atrakcije Akan Lake?\nOvo su neki popularniji hoteli sa besplatnim parkingom u blizini atrakcije Akan Lake:\nKoji su najbolji hoteli sa besplatnim parkingom u mestu Kushiro?\nSledeći hoteli sa besplatnim parkingom u mestu Kushiro su među najboljima:\nKoji hoteli sa besplatnim parkingom u mestu Kushiro imaju sobe sa odličnim pogledom?\nOvi hoteli sa besplatnim parkingom u mestu Kushiro imaju odličan pogled i putnici ih veoma vole:\nKoji hoteli sa besplatnim parkingom u mestu Kushiro su pogodni za porodice?\nPorodice koje su posetile mesto Kushiro uživale su u boravku koji nude sledeći hoteli sa besplatnim parkingom:\nDa li neki hoteli sa besplatnim parkingom u mestu Kushiro imaju spa centar u objektu?\nOvi hoteli sa besplatnim parkingom u mestu Kushiro imaju spa centar:\nKoji su popularni hoteli sa besplatnim parkingom u mestu Kushiro sa ocenom od 3 zvezdice?\nKoji hoteli sa besplatnim parkingom u mestu Kushiro nude aktivnosti za decu?\nSledeći hoteli sa besplatnim parkingom u mestu Kushiro nude brojne aktivnosti za decu:\nKoji hoteli sa besplatnim parkingom u mestu Kushiro imaju klima uređaje?\nOvo su neki popularni hoteli sa besplatnim parkingom u mestu Kushiro koji imaju klima uređaje:\nKoji hoteli sa besplatnim parkingom u mestu Kushiro imaju restoran u objektu?\nSledeći hoteli sa besplatnim parkingom u mestu Kushiro imaju restoran koji gosti mogu da koriste:\nKoji popularni hoteli sa besplatnim parkingom u mestu Kushiro imaju porodične sobe?\nSledeći hoteli sa besplatnim parkingom u mestu Kushiro imaju porodične sobe:\nKoji hoteli sa besplatnim parkingom u mestu Kushiro imaju pristup za invalidska kolica?\nSledeći popularni hoteli sa besplatnim parkingom u mestu Kushiro imaju pristup za invalidska kolica:\nLasting Hotel - Ocena putnika: 4.0/5


Beograd ponovo NAJZAGAĐENIJI grad na svetu - Muški magazin - trendovi, fitness, lifestyle, saveti, devojke... `\nPopularni sajt Airvisual objavio je danas podatke za zagađenost u svetu, a kao najzagađenij grad planete našao se Beograd, sa indeksom zagađenosti od 387, što ga svrstava u kritčno stanje po zdravlje ljudi.\nDrugi najzagađenij grad je Čiang Mai na Tajlandu sa indeksom 169, što je znatno manje od Beograda i što nam govori da smo u ozbiljnom problemu i da ovo pitanje zagađenosti moramo rešiti što pre. Pančevo i Beočin označeni su kritični delovi grada koji emituju najviše zagađenja i koji su kritični po zdravlje stanovnika.\nMnogi smatraju da je zagađenje veliko jer kiše dugo nije bilo, pa se u vazduhu zadržavaju različite suptance, ali i zbog toga što se zima produžila pa je grejanje ponovo pojačano. Stručnjaci smatraju da će vazduh biti čitiji, čim krene lepše vreme i čim padne prva kiša, ali trenutna situacija je jako loša, tako da i da u zemlji nije situacija sa karantinom, ne bi bilo pametno da izlazite napolje po ovakvom vazduhu.\nPROČITAJTE SLEDEĆI TEKST: Mesi donirao milion dolara za borbu protiv korone\n02. jun 2020. Fun - Zanimljivosti\nMeteor eksplodirao iznad Turske\nNebo iznad Turske zasvetlelo je nakon što je u atmosferu uleteo manji meteor...\n01. jun 2020. Fun - Zanimljivosti\nSpace X uspešno lansirao letelicu sa posadom u svemir\nNASA austronauti Bob Benken i Dag Harli, postali su prve osobe koje su otletele u svemir koristeći letelicu koja je napravila privatna kompanija...


Najavljujemo početak raketnog odgovora velikih razmera na napade na naš narod u Gazi prošle noći i kontinuiranu agresiju protiv Palestinaca, navedeno je u saopštenju.\nRadikalni pripadnici Hamasa naveli su da su napali izraelski brod u blizini obala palestinskih enklava. Izraelska komanda potvrdila je napad na brod, ali je navela da su Palestinci promašili cilj.\nBrigade Iz ad-Din al-Kasam, takođe, su saopštile da su granatirale vazduhoplovnu bazu Hacerim na jugu Izraela. Slične napade izveli su Saraja al-Kuds (Jerusalimske brigade), oružano krilo palestinske grupe Islamski džihad.\nIma izveštaja da u napadima ima povređenih i da je pričinjena materijalna šteta. Postoje i izveštaji da je glavni komandant militantne grupe Saraja Al-Kuds, Husam Abu Harbid, zadužen za palestinske snage otpora u severnoj Gazi, ubijen u izraelskom vazdušnom napadu na enklavu.


Stručnjaci su rekli da očekuju da će Blinken, koji ima jake lične veze sa Francuskom, iskoristiti predstojeće putovanje da pokuša da poboljša odnose SAD-a i Francuske.\nNajviši američki diplomata predsjedavaće sastankom Ministarskog savjeta Organizacije za ekonomsku saradnju i razvoj (OECD) koji je zakazan za 5. i 6. oktobar i obilježavanju 60. godišnjice organizacije.\nBlinken će imati bilateralni sastanak sa francuskim ministrom inostranih poslova Jean-Yvesom Le Drianom u Parizu. Francuska bi trebalo da predsjedava Savjetom Evropske unije od 1. januara do 30. juna 2022. godine.\n"Sekretar Blinken će se također sastati sa francuskim kolegama kako bi nastavio razgovore o daljem jačanju vitalnih odnosa SAD i Francuske po nizu pitanja, uključujući bezbjednost u indo-pacifičkom regionu, klimatsku krizu, ekonomski oporavak od pandemije Covida-19, transatlantski odnos i rad sa našim saveznicima i partnerima na rješavanju globalnih izazova i mogućnosti", navodi se u saopštenju State Departmenta u petak.\nAdministracija američkog predsjednika Joea Bidena najavila je 15. septembra novi sigurnosni pakt sa Australijom i Velikom Britanijom. Prema sporazumu, Australija će dobiti najmanje osam podmornica na nuklearni pogon koje će se graditi na domaćem tržištu koristeći američku tehnologiju. Dogovor je postignut nakon što je Australija odustala od ranijeg ugovora sa Francuskom o dizel-električnim podmornicama, što je razljutilo Pariz.\nFrancuska je opozvala svoje ambasadore u SAD i Australiji u roku od dva dana nakon objave. Le Drian je izjavio da postoji "kriza povjerenja" u Sjedinjene Države.\nNakon telefonskog poziva predsjednika Bidena i francuskog predsjednika Emmanuela Macrona 22. septembra koim je pokušano ublažavanje tenzije oko dogovora o podmornicama, oba lidera su odlučila da "otvore proces dubinskih konsultacija" kako bi obezbjedila "povjerenje". Macron je također odlučio da se francuski ambasador Philippe Etienne sljedeće nedjelje vrati u Washington.\nU četvrtak se američki savjetnik za nacionalnu bezbednost Jake Sullivan sastao sa Etienneom u Bijeloj kući radi "nastavka unaprijeđenja zajedničke agende", uoči Bidenovog sastanka sa Macronom u Evropi krajem oktobra. Obojica će tada prisustvovati samitu Grupe 20 u Rimu.\n"Moramo se pobrinuti da postoji povjerenje", rekla je u petak na telefonskom brifingu Karen Donfried, nedavno potvrđena pomoćnica državnog sekretara za evropska i evroazijska pitanja.\nJames Goldgeier, koji je viši gostujući saradnik na Institutu Brookings sa sjedištem u Washingtonu, rekao je da je Bidenova administracija "izgleda bila pomalo zatečena ljutom francuskom reakcijom" na sporazum AUKUS.\n"Dobro je što dva predsjednika traže načine da napreduju. Nema sumnje da Bidenova administracija vidi Indo-Pacifik kao svoj glavni fokus. Američka politika prema regionima poput Evrope posmatra se kroz taj objektiv", rekao je Goldgeier za Glas Amerike.\nState Department je u saopštenju naveo da se u američkoj delegaciji na oktobarskom ministarskom sastanku OECD-a nalaze i specijalni predsjednički izaslanik za klimu John Kerry i američka trgovinska predstavnica Katherine Tai.\nNa sastanku OECD razgovaraće se o klimatskoj krizi uz promovisanje prelaska na emisije sa nultom neto emisijom, kao i principima tržišne ekonomije, dok će se nastaviti posvećenost zajedničkim vrijednostima kao što su demokratija, vladavina prava i ljudska prava.\nVisoki zvaničnik State Departmenta rekao je da je još jedan fokus na predstojećem sastanku OECD mreža "Plava tačka" (Blue Dot), mehanizam za sertifikaciju infrastrukturnih projekata koji ispunjavaju robusne međunarodne standarde kvaliteta.\n"Administracija je veoma zainteresovana za angažovanje istomišljenika i saveznika da razgovaraju o ponašanju netržišnih ekonomija, uključujući Kinu", rekao je tokom razgovora Matt Murray, visoki zvaničnik iz Biroa za ekonomska i poslovna pitanja State Departmenta na brifingu u petak.\nOn je za Glas Amerike rekao da će Kina na predstojećem sastanku OECD učestvovati kao posmatrač.\n"Odvojeno od sastanka ministarskog savjeta, i generalno, američka vlada je preduzela sveobuhvatan pregled trgovinsko-američkog odnosa SAD i Kine jer Sjedinjene Države pozdravljaju zdravu, poštenu konkurenciju sa našim trgovinskim partnerima. I ekonomska konkurencija sa NRK bi trebalo da bude poštena", dodao je Murray.\nBlinkenovo putovanje ove sedmice također uključuje sastanke u Meksiko Cityju od 7. do 8. oktobra u sklopu američko-meksičkog bezbjednosnog dijaloga.\nNajviši američki diplomata pridružiće se američkom sekretaru za unutrašnju bezbjednost Alejandrou Mayorkasu i američkom državnom tužiocu Merricku Garlandu kako bi razgovarali o bezbjednosnim pitanjima, izjavio je ove nedjelje meksički ministar spoljnih poslova Marcelo Ebrard.\nSastanak na visokom nivou održava se usred nedavne migrantske krize, jer se desetine hiljada migranata sa Haitija okupilo prošlog mjeseca na američko-meksičkoj granici.\nBidenova administracija potvrdila je 24. septembra da je improvizovani kamp u kojem se 15.000 haićanskih migranata bili u očajnim uslovima duž američko-meksičke granice sada prazan.\nKrajem septembra, Meksiko je također počeo sa letovima kojima vraća haićanske migrante nazad u njihovu domovinu.


FBiH: U protekla 24 sata registrirano 1.889 slučajeva COVID-19, prijavljeno 15 smrtnih ishoda - Federalno ministarstvo zdravstva: COVID19\nFBiH: U protekla 24 sata registrirano 1.889 slučajeva COVID-19, prijavljeno 15 smrtnih ishoda\nObjavljeno: 14.01.2022 ; Ažurirano: 14.01.2022\nPrema podacima Zavoda za javno zdravstvo FBiH (ZZJZ FBiH), u Federaciji BiH u protekla 24 sata (do 12h) prijavljeni su rezultati testiranja 4.455 uzoraka, od čega je 1.889 pozitivno na COVID-19. Novi slučajevi registrirani su u svim kantonima/županijama u Federaciji BiH.\nU Federaciji BiH do sada je testiran ukupno 1.096.621 uzorak, a COVID-19 je potvrđen kod 202.773 osobe.\nU protekla 24h, u Federaciji BiH prijavljeno je 15 smrtnih ishoda i to u Bosansko-podrinjskom, Srednjobosanskom, Zapadnohercegovačkom, Zeničko-dobojskom, Tuzlanskom i Kantonu Sarajevo, dok su 2 smrtna ishoda prijavljena retroaktivno.\nS današnjim danom, broj smrtnih ishoda na području Federacije BiH je 7.656.


Republika / U zgradu ove beogradske opštine možete povesti vaše ljubimce, ali pod OVIM USLOVIMA!\nU zgradu ove beogradske opštine možete povesti vaše ljubimce, ali pod OVIM USLOVIMA!\nnedelja, 23. 12. 2018.| 13:56\nVlasnici manjih pasa i mačaka sa Vračara više ne moraju svoje ljubimce da ostavljaju same kod kuće kako bi "skoknuli i završili nešto" u šalterskoj sali, uslužnom centru ili pisarnici, a sve zahvaljujući izmeni Odluke o držanju domaćih životinja i kućnih ljubimaca na teritoriji grada Beograda usvojenoj 30. novembra čiji je inicijator bila Gradska opština Vračar.\nNaši dlakavi drugari\nPostoje i određeni uslovi pod kojima ljubimci mogu ući u prostorije opštine. Naime, psi moraju biti bezopasni, vakcinisani protiv besnila i obeleženi, te moraju imati povodac, dok je mačkama dozvoljen ulaz u transporterima. Cilj je, stoji u saopštenju opštine Vračar, dobrobit kućnih ljubimaca i promocija odgovornog vlasništva.\nNajpre je skupština GO Vračar, na sednici održanoj u martu 2017. godine utvrdila Predlog odluke o izmeni Odluke o držanju domaćih životinja i kućnih ljubimaca na teritoriji grada Beograda koju je dostavila Skupštini grada Beograda, da bi istu usvojila na sednici održanoj 30. novembra 2018. godine. Zahvaljujući odluci, sada će i druge gradske opštine moći da se opredele da li će slediti njen primer.\n"Vračar i Beograd se menjaju i prihvataju vrednosti koje su u mnogim gradovima Evrope odavno standard, pa smo kao opština ponosni što je naša inicijativa naišla na razumevanje i usvajanje od strane odbornika Skupštine grada Beograda i što ćemo na osnovu nje vlasnicima kućnih ljubimaca na teritoriji naše Opštine omogućiti da posete prizemlje opštine sa svojim ljubimcima", stoji u saopštenju opštine Vračar, piše blic.rs. Govoreći o uređivanju više od 30 igrališta za kućne ljubimce, zamenik gradonačelnika Goran Vesić rekao je ranije da ova odluka ima za cilj unapređenje svakodnevnog života građana Beograda.\nKuče Kućni ljubimac Životinja Mačka Maca Vračar Beograd Pas\nSedam situacija u kojima nervirate svoju mačku!\nOvo niste znali o psima: Mužjaci se maze koliko vi želite, a ženke?\nMačke su veoma probirljive, posebno kada je hrana u pitanju!\nNova vozila za beogradske zdravstvene ustanove\n- utorak, 21. 1. 2020. u 12:27 0\nDomovi zdravlja više beogradskih opština, Zavod za zdravstvenu zaštitu studenata Beograd i Gradski zavod za gerontologiju i palijativno...\n- utorak, 21. 1. 2020. u 11:48 0\nOpaki "kineski virus" koji je već odneo tri života i od kojeg je dosad obolelo više od 200 ljudi preti da stigne i u Srbiju, upozoravaju...\nVlada razrešila Jevtića direktorske funkcije\n- utorak, 21. 1. 2020. u 11:39 1\nVlada Srbije razrešila je Miroljuba Jevtića sa funkcije vršioca dužnosti generalnog direktora Infrastrukture železnice Srbije,...\n- utorak, 21. 1. 2020. u 10:44 0\nAdrijana Kopčok (18) iz Silbaša kod Bačke Palanke uplašila je svoju porodicu u ponedeljak kada je nestala. Njen otac, Jurij, prijavio je...\n- utorak, 21. 1. 2020. u 10:27 4\nPredsednik Srbije Aleksandar Vučić izjavio je da je razgovor sa premijerom Hrvatske Andrejem Plenkovićem, sa kojim se susreo jutros u...\nU roku od godinu dana ne može mnogo toga da se promeni u svetskom poretku, pa su neke od zemalja...\nNakon povezivanja brojnih organizacija Srba u Sloveniji u jednu krovnu, a zatim i dogovora vlada...


16 LICENCIRANIH VODIČA - Trebinje će ubuduće prezentovati samo domaći vodiči | Trebinje Live\n16 LICENCIRANIH VODIČA - Trebinje će ubuduće prezentovati samo domaći vodiči\nMinistar trgovine i turizma Republike Srpske Predrag Gluhaković rekao je danas u Trebinju da će ovo ministarstvo zajedno sa inspektoratom učiniti sve kako bi spriječili zloupotrebe agencija koje dovode svoje vodiče da govore o gradovima u kojima nikada nisu bili, dok domaći turistički vodiči ostaju bez angažovanja.\nNa svečanoj dodjeli 25 licenci turističkim vodičima iz Republike Srpske Gluhaković je istakao da je ovakva odluka važna za Trebinje, jer je riječ o gradu koji je prebukiran turistima iz zemlje i inostranstva, sa tendencijom stalnog rasta posjeta.\n"Vlada Republike Srpske uradila je sve da imamo osposobljene vodiče koji će moći da prezentuju bogatstvo koje Republike Srpska ima i da budu reprezenti u svom poslu, tako da nije potrebno da to čini neko sa strane", rekao je Gluhaković.\nOn je napomenuo da svi treba da rade na tome da mladi turistički vodiči dobiju posao, te da će posebna pažnja biti posvećena Trebinju.\nGluhaković je istakao da će tržišna inspekcija pratiti turističke posjete kako bi imali izvještaje ima li među onima koji predstavljaju Trebinje i Hercegovinu i onih koji su prvi put na ovim područjima.\nGluhaković je, govoreći o značaju licenci, istakao da je Republika Srpska na ovaj način dobila dobre ambasadore koji će na najbolji način raditi svoj posao i nastaviti da nadograđuju znanje.\nGradonačelnik Trebinja Luka Petrović je, obraćajući se turističkim vodičima, istakao da očekuje njihov doprinos razvoju turizma u regiji.\n"Trebinje je na važnoj saobraćajnici prema Srbiji, koja će u narednom periodu biti još više opterećena zbog kapaciteta koje imaju Višegrad i Andrićgrad, zbog Nacionalnog parka `Sutjeska`, ali i zbog sopstvenih potencijala, uključujući projekte u realizaciji - `Grad sunca`, `Grad na Crkvini` i zatvoreni plivački kompleks", rekao je Petrović.\nOn je naveo da Grad Trebinje priprema investicionu konferenciju na kojoj će posebno mjesto zauzeti turizam, te da će turistički vodiči tu imati značajnu ulogu.\nPetrović je rekao da u promociji turizma ne treba zanemariti da se Trebinje u Republici Srpskoj promoviše kao grad kulture i kao primorski grad, te da se mora iskoristiti potencijal blizine Dubrovnika i Herceg Novog.\n"Naša budućnost je isključivo turizam i sve naše grane privrede i poljoprivrede vezaćemo za turizam. Ovdje ne možemo imati tešku industriju, to može biti prerađivačka industrija - industrija organske hrane", rekao je Petrović.\nDirektor Turističke organizacije Trebinja Marko Radić istakao je da je ovo veliki iskorak za rad ove ustanove jer će imati 16 licenciranih vodiča.\nOn je istakao da je za prva četiri mjeseca broj noćenja u Trebinju povećan za oko deset odsto u odnosu na isti period prethodne godine i dodao da to ukazuje da će turistička sezona biti veoma uspješna.


Mere protiv koronavirusa od sutra na snazi, koje su novine – RTV SUNCE Arandjelovac\nHome » Srbija » Mere protiv koronavirusa od sutra na snazi, koje su novine\nMere protiv koronavirusa od sutra na snazi, koje su novine\nOstaje na snazi zabrana privremenog ulaska u Republiku Srbiju za strane državljane koji su boravili u Italiji i Islamskoj Republici Iran.\nNema obustave nastave\nMinistarstvo prosvete, nauke i tehnološkog razvoja uputilo je instrukciju svim osnovnim i srednjim školama u zemlji u cilju prevencije širenja eventualne infekcije.\nSvakoga dana u 18 časova Ministarstvo zdravlja i epidemiološke službe obaveštavaće građane o stanju koronavirusa u Srbiji.\nSve odluke stupaju na snagu u četvrtak, 12. marta 2020. godine.\nTakođe, apeluje se na građane da prilikom organizacije privatnih događaja kao što su svadbe, krštenja, i slične manifestacije sa većim brojem ljudi, da ti događaji budu organizovani u skladu sa odlukom koja se odnosi na javne skupove.\nPrethodna: Nedović: Ovo mora da je šala, porodice izlažemo riziku\nSledeća: Sa Horgoša vraćeno 25 stranaca, za 250 građana Srbije rešenje o nadzoru


Vučić: Dodik čovek od najvećeg autoriteta - 14.07.2016, Sputnik Srbija\nVučić: Dodik čovek od najvećeg autoriteta\nPredsednik Vlade Srbije Aleksandar Vučić poručio je danas da će 4. avgusta Srbija i Republika Srpska u naselju Busije obeležiti godišnjicu progona Srba iz... 14.07.2016, Sputnik Srbija\npolitika, vesti, srbija, republika srpska (rs), jasenovac, aleksandar vučić, milorad dodik, hrvatska, bosna i hercegovina (bih)\n15:36 14.07.2016 (Osveženo: 15:59 16.11.2021)\nPredsednik Vlade Srbije Aleksandar Vučić poručio je danas da će 4. avgusta Srbija i Republika Srpska u naselju Busije obeležiti godišnjicu progona Srba iz područja tadašnje Srpske Krajine i Hrvatske.\nZašto je Knin pao za manje od 24 časa\n„Obeležićemo to stradanje našeg naroda na dostojanstven način, ne pozivajući bilo koga na osvetu i sukobe, već na život i razumevanje prošlosti“, rekao je Vučić na zajedničkoj konferenciji za novinare u vladi sa predsednikom RS Miloradom Dodikom.\nOn je rekao da će 19. avgusta u Gradini biti obeleženo 75 godina od dolaska prvih logoraša u taj deo jasenovačkog logora.\nVučić je rekao da će u toku avgusta posetiti hercegovački deo RS, kako bi video gde Srbija može da pomogne u ekonomskom razvoju tog dela RS.\nVučić je rekao da je sa Dodikom imao dobre razgovore o daljem unapređenju saradnje i odnosa Srbije i RS, te naglasio da se zajednički projekti dobro razvijaju\nOn je dodao da je zadovoljan što su se relevantni politički činioci uskladili o datumu raspisivanja referenduma u Republici Srpskoj i što predstavnici EU nisu mogli da nađu zamerku referendumskom pitanju, a koje se odnosi na datum obeležavanja Dana RS.\nVučić je rekao da je Dodik čovek od najvećeg autoriteta, te da ga je molio za postizanje dodatnog jedinstvo u RS.\n„Mi ćemo iz Srbije da pomognemo šta možemo, ali mir i stabilnost su nam ključni“, rekao je Vučić.\nNajavio je da će narednih dana da se sretne i sa drugim političarima iz RS, onima na vlasti, ali i drugima iz opozicije, jer veruje da mogu da dogovore „dobre“ stvari koje su u interesu Srba.\nOn je naglasio da bi bilo dobro da se potpiše Sporazum o stabilizaciji i pridruživanju sa BiH, jer bi to govorilo o opredeljenosti srpskog naroda zapadno od Drine za ulazak u EU.\nVučić je rekao da je sa Dodikom razgovarao i o ključnim infrastrukturnim projektima, za koje je ocenio da se razvijaju u dobrom pravcu.\nDodao je da će u avgustu posetiti hercegovački kraj RS, kako bi video gde Srbija može da pomogne.\n„Stvari se dobro razvijaju i po pitanju mosta Bratunac—Ljubovija, kao i da se radi na izgradnji puta od Sremske Mitrovice do Bijeljine, što će biti od velikog značaja za taj deo Srbije i RS.\nDodik: RS ima podršku Srbije\nDodik je izjavio da RS ima punu podršku Srbije za stabilnost Srpske i izrazio zahvalnost Vučiću i predsedniku Tomislavu Nikoliću na spremnosti da u kontinuitetu razgovaraju o svim pitanjima koja se tiču RS.\nDodik je zahvalio premijeru Vučiću što mu je, kako je rekao, omogućio da se sastane sa nemačkim ministrom poljoprivrede, koji je u Srbiju došao po nalogu kancelarke Angele Merkel.\nBio je, kazao je Dodik, to odličan sastanak i dodao da misli da treba verovati Nemačkoj da je spremna da pomogne BiH na njenom evropskom putu, a to znači, kako je rekao, i Republici Srpskoj.\nDodik je na zajedničkoj konferenciji za novinare nakon razgovora sa Vučićem rekao da je sa premijerom razgovarao o mnogim zajedničkim projektima.\nOsvrnuvši se na obeležavanje zločina u Srebrenici, 11. jula, Dodik je rekao da Srbi s obe strane Drine nikada nisu osporavali da se u tom mestu dogodio zločin, ali da insistiranje da se tamo dogodio genocid i da nije dovoljno izraziti žalost govori nam da je Srebrenica potpuno ispolitizovana i gubi polako onu dimenziju u kojoj treba svi da se poklonimo žrtvama. Ima tu, kazao je, puno političkog i politikanskog.\nDodik je izrazio zadovoljstvo i dogovorom s premijerom Vučićem o zajedničkom obeležavanju značajnih i važnih datuma iz naše prošlosti.\n„Zahvalan sa rukovodstvu Srbije što pomno prati događaje i što od njih nikada nije čuo da Srbija ima pretenzije prema BiH, već da je to stvar nas samih da se tamo dogovorimo”, rekao je Dodik.\nPredsednik RS je čestitao premijeru Vučiću na dogovoru postignutom sa Kinom u vezi sa smederevskom Železarom i kaže da ga je zamolio da u te projekte uključi i potencijale RS, kao što je, na primer, aerodrom u Banjaluci.\n„Tako ćemo da postignemo što je moguće veće integracije na poslovnim i turističkim projektima“, zaključio je Dodik.\nsećanje na žrtve progona


Web usluge • INTECH :: VPS Hosting • Cloud Services\nSigurnost vaše internet prezentacije\nE-commerce Rešenja - Internet prodavnice\nIntech d.o.o razvija internet prezentacije i veb informacione sisteme korišćenjem svih trenutno relevantnih tehnologija. Izbor tehnologija i platforme na kojoj se veb informacioni sistem postavlja u mnogome zavisi od tipa sistema i potreba klijenata. Intech razvija internet aplikacija po specifikaciji klijenta bez obzira da li se radi o jednostavnom online katalogu proizvoda ili kompletnom e-commerce rešenju sa velikim brojem proizvoda i online plaćanjem.\nU izradi internet sistema koristimo sledeće tehnologije\nPHP, ASP, JSP, OoldFusion\nAko vam je potreban pouzdan partner, mi smo pravo rešenje. Za Vas ćemo naći adekvatan naziv domena, izvršiti hosting vašeg Veb sajta na server sa pouzdanošću od 99% i razviti potpuno on line rešenje po Vašoj meri. Uz veb razvoj nudimo i podršku i savetovanje vezano za Vaš marketing na internetu.\nWeb sajtovi koje mi izrađujemo su SEO optimizovani, primenjeni su svi w3c standardni i optimizovani su za sve Internet pretraživače. Pored toga jednostavnost, preglednost i jasnoća poruke koju Vi želite da prenesete korisniku Vašeg sajta je uvek na prvom mestu za nas.\nBez obzira da li je vaš sajt izrađen od strane neke druge kompanije, ili ste postavili gotovo CMS rešenje, mi uvek možemo da nastavimo rad na vašem sajtu, da ispravimo eventualne nedostatke i da proširimo funkcionalnost Vaše internet prezentacije ili aplikacije.\nU mnogome Vam možemo pomoći i vezano za online marketing Vašeg preduzeća ili proizvoda kako izradom grafike na Vašem sajtu i njenom implementacijom tako i postavljanjem propagandnih grafika na druge sajtove za to predviđene.\nSa porastom popularnosti vašeg Web usluge sajta raste i verovatnoća da će Vaš sajt biti na meti napada. Bezbednosne mere su obično predviđene u toku projektovanja veb sajta. Stalnim unapređenjem znanja u ovoj oblasti i primena svih stečenih znanja prilikom izrade internet prezentacije mi štitimo naše klijente od neprijatnosti do kojih može doći napadom na sajt.\nPored procene rizika za Vaš sajt i davanja saveta kako da povećate bezbednost Vaše internet prezentacije mi pružamo usluge uklanjanja koda koji nanosi ili može naneti štetu Vašem sajtu ili posetiocima Vašeg sajta.\nE-komerc rešenja - Internet prodavnice\nOd 2006. godine Intech je prisutan na domaćem tržištu kao i na tržištima širom sveta u oblasti izrade i implementiranja internet prodaje, prodavnica, online kupovine i e-commerce rešenja. Pored gotovih e-commerce rešenja Intech svojim klijentima nudi i svoje e-commerce rešenje specijalno napravljeno za online prodavnice sa velikim brojem proizvoda i velikim prometom.\nOd postojeći rešenja Intech nudi postavljanje i održavanje sistema baziranih na osCommerc, Magento, Joomla, WordPress, CMS MadeSimple e-commerce gotovim rešenjima. Za klijenti izrađujemo templejte, postavljamo i podešavamo ovakve sisteme i vršimo podešavanja sitema za plaćanje (Payment Gateway-a)\nAko sami želite da menjate sadržaj svog veb sajta, Idealno rešenje za Vas je da koristite CMS rešenje kao što su Joomla, Wordpress, Drupal... Mi nudimo izradu dizajna i implementaciju na Vašem sajtu.\nAko ste vlasnik veb sajta ili ako želite novi veb sajt, ili ako imate izuzetnu ideju za internet poslovanje ali ne poznajete tehnologije potrebne za izradu veb sajta, Mi možemo da Vas uputimo i da vam damo smernice. U saradnji sa Vama možemo Vam preporučiti tehnologije, ukazati Vam na probleme o kojima morate razmišljati tokom pokretanja Vašeg online biznisa. Intech nudi kompletno rešenje za svaki vid internet prisustva bilo da se radi o ličnoj prezentaciji ili prezentaciji proizvoda i kompanije, međutim ako želite da neko drugi izradi Vašu prezentaciju mi ćemo za Vas uraditi potrebnu dokumentaciju.\nIntech nudi i analizu postojećeg sajta i u tom slučaju Vam dostavljamo listu preporuka šta bi trebalo unaprediti na Vašoj prezentaciji. Lista sadrži spisak tačaka koje treba unaprediti, preporuke za unapređenje i procenu vremena i novca potrebnih da se unapređenja primene.